Xəbər » Səhifə 1099 » XalqInfo.az Xəbər Portalı\n18-08-2014, 15:35 348 0\n“Mars” və “Snickers”də dəhşətli bakteriya aşkarlandı\n18-08-2014, 14:39 310 0\nBu bakteriya qida zəhərlənməsinə səbəb ola bilər. Tanınmış “Mars” və “Snickers” markalarının içkiləri Fransada mağazalardan geri çağırılıb. Həmin məhsullarda xəstəlik törədən bakteriyalar var. Xalqinfo.az Milli.az-a istinadən xəbər verir ki, bu barədə məşhur brendin rəsmi nümayəndəsi bildirib.\nNənə körpə nəvəsi ilə birgə özünü Kürə atdı\n18-08-2014, 13:10 358 0\nAzərbaycanda nənə və nəvə intihara cəhd edib Şirvan Şəhər Polis Şöbəsindən verilən məlumata görə, hadisə bu gün baş verib. Şirvan şəhər sakini, 1959-cu il təvəllüdlü Dilşad Cəbrayılova nəvəsi, 2 yaşlı Tofiq Cəbrayılovla birgə özünü körpüdən Kür çayına atıb. Hadisə yerinə cəlb olunan\nBakıda mineral suyun içində milçək çıxdı\n18-08-2014, 12:09 1677 1\nŞadlıq evində partlayış -\n16-08-2014, 00:40 348 0\nBakıda şadlıq evində baş vermiş partlayış nəticəsində xəsarət alanlardan birinin vəziyyəti ağırdır. Bu barədə məlumat APA-ya Əziz Əliyev adına Azərbaycvan Dövlət Həkimlərin Təkmilləşdirmə İnstitutunun Plastik və Rekonstruktiv Cərrahiyyə Klinikasının Yanıq bölməsindən verilib. Hadisənin baş\n14-08-2014, 22:57 758 0\nAğcabədidə intihar hadisəsi baş verib. Lent.az-ın ans press saytına istinadən məlumatına görə, rayonun Minəxorlu kəndində yaşayan 1996-cı il təvəllüdlü Günay Nizami qızı Məmmədova özünü asaraq öldürüb. Sakinlərin sözlərinə əsasən qadın hamilə olub. Ağcabədi rayon Prokurorluğundan bildiriblər ki,\nMəcburi köçkünlərin nəzərinə!\n12-08-2014, 19:43 564 0\nAzərbaycan Respublikası baş nazirinin müavini, Qaçqınların və Məcburi Köçkünlərin İşləri üzrə dövlət komitəsinin sədri Əli Həsənov məcburi köçkünləri qəbul edəcək. Dövlətqaçqınkomun mətbuat xidmətindən ANS PRESS-ə verilən məlumata görə, qəbul 15 avqust 2014-cü il tarixində qəbul Sabunçu Rayon İcra\n11-08-2014, 20:59 427 0\nQeyri-dövlət pensiya təminatının və sığorta-pensiya sistemində yığım komponentinin tətbiqi pensiya vəsaitlərinin maliyyə bazarına cəlb olunması və investisiyalara yönəldilməsini aktuallaşdırır. Trend-in məlumatına görə, bu barədə Dövlət Sosial Müdafiə Fondunun (DSMF) sədri Elman Mehdiyev mətbuata\nGeri 1 ... 1095 1096 1097 1098 1099 1100 1101 1102 1103 ... 1125 İrəli


ADEX - “ADEX-2018” sərgisi: müasir silah və texnikanın möhtəşəm paradı\n“ADEX-2018” sərgisi: müasir silah və texnikanın möhtəşəm paradı\n25 sentyabr tarixində Bakı Ekspo Mərkəzində 3-cü Azərbaycan Beynəlxalq Müdafiə “ADEX 2018” sərgisi öz işinə başladı. Sərgi regionda silah və hərbi texnikanın, eləcə də Azərbaycan müdafiə- sənayesi kompleksinin güc və qüdrətinin ən böyük ekspozisiyası statusuna malik olan genişmiqyaslı tədbirdir. Sərginin təşəbbüskarı və təşkilatçısı qismində Azərbaycan Respublikası Müdafiə Sənayesi Nazirliyi çıxış edir. Sərgi Azərbaycan Respublikası Müdafiə Nazirliyi tərəfindən dəstəklənir. Sərginin təşkilatçısı “Caspian Event\nOrganisers” (“CEO”) şirkətidir.\n“ADEX 2018” sərgisini ziyarət edən Azərbaycan Respublikasının Prezidenti cənab İlham Əliyev stendlərə və açıq sahə ilə tanış olub və müasir müdafiə sənayesi müəssisələrinin rəhbərləri ilə söhbət edib.\nSərginin rəsmi acılıq mərasimində Azərbaycan Respublikası Prezidentin hüquq-mühafizə orqanları ilə iş və hərbi məsələlər üzrə köməkçisi Fuad Ələsgərov, Azərbaycan Respublikası müdafiə sənayesi nazirinin müavini Yəhya Musayev və Edvard Stron, CEO çıxış ediblər. F. Ələsgərov sərginin təntənəli açılış mərasimində Prezident İlham Əliyevin Azərbaycan Beynəlxalq Müdafiə “ADEX” sərgisinin iştirakçı və qonaqlarına ünvanlanmış məktubunu oxuyub. Y. Musayev silahların hazırlanması sahəsində Azərbaycan ilə əməkdaşlıq edən xarici tərəfdaşlara minnətdarlıq edib.\nBu il sərgidə 29 ölkədən 224 şirkət, habelə dünyanın 23 ölkəsini təmsil edən 34 rəsmi nümayəndə heyəti iştirak edir. 11 ölkə - Azərbaycan, Belarus Respublikası, Çin, İsrail, İran, Türkiyə, Rusiya, Serbiya, Ukrayna, Pakistan və Fransa sərgidə milli qrupları ilə çıxış edir. Ümumilikdə, “ADEX 2018” sərgisində dünyanın 44 ölkəsindən şirkət, nümayəndə heyəti və qonaqlar iştirak edir. Bakı Ekspo Mərkəzinin üç pavilyonunu və açıq meydançasını əhatə edən builki sərgi sahəsi 10 faiz artım nümayiş etdirir.\nAzərbaycan Respublikası Müdafiə Sənayesi Nazirliyi və onun tabeliyində olan struktur və zavodlar, o cümlədən ANAMA, eləcə də Azərbaycanın hərbi təyinatlı müəssisə və təşkilatları sərgidə fəal iştirak edir. Yerli istehsal olan ən son avadanlıq və hərbi texnikanı təqdim edən Azərbaycan Respublikası Müdafiə Sənayesi Nazirliyinin pavilyonu Bakı Ekspo Mərkəzinin üçüncü zalında təşkil olunacaq. Builki yerli debütantlar arasında Azərbaycan Respublikası Nəqliyyat, Rabitə və Yüksək Texnologiyalar Nazirliyi, Xəzər Gəmiqayırma Zavodu, “Vitta” Elmi-texniki şirkəti, AMEA-nın Yüksək Texnologiyalar Parkı, eləcə də Silah və HHM hərbi texnikası üzrə servis mərkəzi yer alır. Burada peşəkarlar ölkənin müdafiə kompleksinin yenilikləri ilə tanış ola, Azərbaycan Silahlı Qüvvələrinin mövcud və inkişaf etməkdə olan imkanlarını müşahidə edə bilərlər.\n“ADEX 2018” sərgisində HHM (hava hücumundan müdafiə) və RƏM (raket əleyhinə müdafiə) sistemləri, hərbi gəmiqayırma, silah sistemlərinin hazırlanması və modernləşdirilməsi, hərbi-elmi tədqiqat, PUA sistemləri, robot-texniki komplekslər, atıcı silahlar, döyüş sursatı və əsgəri təchizat, demilitarizasiya sistemləri, raket və artilleriya silahları, reaktiv yaylım atəşi sistemi, optik-elektron və lazer texnikası, zirehli tank texnikası, sualtı qayıqlar, hərbi dəniz qüvvələrinin kiber-təhlükəsizliyi, radioelektron mübarizə və komandanlıq, idarəetmə, rabitə, kompyuter sistemləri, kəşfiyyat, müşahidə və məlumat toplama sistemləri (“C4ISR”), dəmiryol qüvvələrinin texnika və avadanlıqları, silahların istehsalı, təmiri və utilizasiyası üzrə texnologiya və avadanlıqlar, habelə bir sıra digər sektorlar təqdim olunur.\nHəmçinin sərgidə “MİQ”, “TUSAŞ”, “Leonardo”, “ОАК”, “Motor Siç”, “Rossiyskie vertolyotı” (Rusiya vertolyotları) və “Aeronautics Group” kimi dünyaca məşhur korporasiyalar və digər şirkətlərin iştirak edəcəyi hərbi-aviasiya sənayesi sektoru da geniş şəkildə təqdim olunur.\n“ADEX 2018” sərgisi xarici nümayəndə heyətlərinin planlaşdırılmış səfərlərinin sayı baxımından rekord vurur, belə ki, bu il dünyanın 23 ölkəsini təmsil edən 34 yüksək səviyyəli rəsmi nümayəndə heyəti sərgini ziyarət edib, bu da əvvəlki sərgilər ilə müqayisədə yüksək göstəricidir. “ADEX” sərgisinə ilk dəfə öz nümayəndələrini göndərən ölkələr arasında Misir, Qazaxıstan, Qana, Səudiyyə Ərəbistanı və Monteneqro yer alır. Sərgi çərçivəsində xarici nümayəndə heyətlərinin rəhbərləri ilə Azərbaycanın nazirlik və strukturlarının təmsilçiləri arasında danışıqların aparılması planlaşdırılır və bu danışıqlar zamanı ikitərəfli hərbi-texniki əməkdaşlıq perspektivləri müzakirə ediləcək. İkitərəfli görüşlərin\nkeçirilməsi üçün Bakı Ekspo Mərkəzinin üçüncü zalında xüsusi danışıq zonası yaradılıb. Beynəlxalq nümayəndə heyətləri və şirkətlərin “ADEX” sərgisinə göstərdikləri böyük maraq Azərbaycanın strateji tərəfdaş kimi yüksək rol və\nəhəmiyyətini bir daha təsdiq edir.\nSərginin açıq meydançası da xüsusi maraq doğurur, belə ki, burada dünyanın müxtəlif ölkələrini təmsil edən şirkətlər ən yeni qırıcıları, pilotsuz uçuş aparatlarını, tankları, HHM sistemlərini və hərbi texnikanı ziyarətçilərin diqqətinə təqdim edəcəklər. Həmçinin, ilk dəfə olaraq, burada zirehli texnikaya xidmət və texniki baxış üzrə servis mərkəzinin layihəsi nümayiş olunur.


Çin kalsine edilmiş mika tozu fabriki və təchizatçıları | Huajing\nKalsine edilmiş mika seriyası məhsulları daxili xüsusiyyətini qoruyaraq mika itkisini su halına gətirmək üçün yüksək temperaturlu dehidrasiya prosesini mənimsəyir. Xüsusi qaynaq materialları, ümumi tikinti materialları və elektrik izolyatorları üçün ən yaxşı seçimdir.\nKalsine edilmiş mika (Qaynaq materialı)\nKalsine edilmiş mika, qaynaq materialı）\nF-150 Qızıl qırmızı —- 50 ～ 100 ＞ 97 —- ＜ 0.1 ＜ 0.1 7.6 0.22\nF-200 Qızıl qırmızı —- 40 ～ 75 ＞ 97 —- ＜ 0.1 ＜ 0.1 7.6 0.22\nF-300 Qızıl qırmızı —- 30 ～ 55 ＞ 97 —- ＜ 0.1 ＜ 0.1 7.6 0.19\nKalsine edilmiş Mika Pudrası\nKalsine edilmiş mika ilə adi mika arasındakı əsas fərqlər:\n1. Əsas tərkib hissəsi su tərkiblidir. Kalsine edilmiş mikaanın nəm miqdarı 0,01% -dən az, adi mika isə 0,5% -dən azdır.\nİkincisi, yanma itkisidir. Kalsine edilmiş mikaanın yanma itkisi% 0,1-dən azdır; adi mika yanma itkisi% 1,5-dən azdır.\n2. Adi Muskovitin rəngi ümumiyyətlə ağ və ya gümüşü-ağ olur, lakin kalsinasiyadan sonra qırmızı, mis və ya açıq qəhvəyi ola bilər.\n3. Göz qamaşdırıcı qızıl rəngi ilə kalsine edilmiş mika, dekorasiya, divar örtükləri və bədii boyalar sahələrində üstünlük verilir və xüsusi maddələr sayəsində yüksək dərəcəli qaynaqda qabaqcıl yer tutur.\nƏvvəlki: Təbii Muskovit mika tozu\nNövbəti: Təbiət mika tozu\nKalsine edilmiş Mika\nQabaqcıl qaynaq üçün xüsusi kalsine edilmiş mika\nElektrod üçün xüsusi kalsine edilmiş mika\nQaynaq üçün xüsusi kalsine edilmiş mika


Bəzilərinin Əli İbn Əbu Talibin xəlifəliyə Əbu Bəkr, Ömər və Osmandan (Allah onların hamısından razı olsun) daha layiq olması haqda gətirdikləri dəlillərini və bu dəlillərin elmi üsulla araşdırılmasını qeyd etmişəm. Belə dəqiq məlumatları sən başqa kitablarda bəlkə də tapa bilmərsən. Mən bunu Allahın mənə bəxş etdiyi neməti bəyan etmək üçün deyirəm. Allah təalə buyurur: "Və (həmişə) Rəbbinin sənə olan nemətindən söhbət aç!" ( əd-Duha: 11.)\nTarixdə ən böyük yalan guya Peyğəmbərin (s.a.v) səhabələrinin bir-birilərinə qarşı düşmənçilik etmə iddiasıdır. Bu təmamilə batil iddadır. Bunun batilliyini Quranda səhabələr haqda deyilən gözəl vəsflər də təsdiq edir. Belə ki, Allah təalə buyurur: "Siz insanlar üçün ortaya çıxarılmış ən yaxşı ümmətsiniz (onlara) yaxşı işlər görməyi əmr edir, pis əməlləri qadağan edir və Allaha inanırsınız. Əgər kitab əhli də (sizin kimi) iman gətirsəydi, əlbəttə, onlar üçün yaxşı olardı. Onların da içərisində bəzi iman gətirən şəxslər vardır, lakin çox hissəsi haqq yoldan çıxanlardır".( Ali İmran: 110.)\nPeyğəmbər (s.a.v) hədisdə buyurmuşdur: "İnsanların ən xeyirlisi mənim zəmanəmin kimsələridir".\nOna görə də İslam tarixini, xüsusən də tarixçilərin təhrif etdikləri məqamları yenidən yazmağa ehtiyac vardır. Bunun üçün isə saf və dolğun mənbələrə əsaslanmaq lazımdır. Onu da bilmək lazımdır ki, ümmətimiz – İslam ümməti öz sağlam və pak tarixini qorumaqda birinci yeri tutur. Bizim saleh sələf tarixçilərimiz rəvayətlər dəyişilmədən öncə tarixi qələmə almışdılar. Onlar özlərinə yetişən bütün tarixi məlumatları toplamış və onları rəvayətçilərin doğum və ölüm tarixi, yaxud adları ilə tərtib edərək yazmışlar ki, oxucularımız çətinlik çəkmədən öz doğru və dolğun tarixini uydurma tarixdən ayırd edə bilsinlər.\nTarix: 04.05.2013 / 12:49 Müəllif: *_*M_O_N_I_K_A*_* Baxılıb: 124\tBölmə: Maraqlı melumatlar\nQiymə plov gunel 2001 14 Nəcis Delixana Emellerimizi yazan melekler seirler RAMIL SEFEROV AZADLIQDAURAAAAAAAAAAAAAAAA 100 sınanmış pəhriz 2 həftəyə 10 kiloqram arıqla Ramazan Weiri Pazırıq xalısı Qəribə təsadüf və ya həmişə təmizlikdə film 1975 fərqlər Rəhim Alxas HəccHəccin rükunlarıHəccin vacib əməlləriTəvaf etm Darıxır Aygün film 1960 Mesaj niyə 160 simvolludur ƏLİSRA SURƏSİNİN ŞƏRHİ 101111 ayələr Qadının Göz Yaşı meni sensiz qoyma cunel Bir Gun Qefil Orxan Fikrətoğlu Alışveriş daha sürətli olacaq Gözəllik kriteriyası Hesabindan Milletler Makiyajsız Gözəllik Sirrləri Şirvan xanlığı Tarixi Muselmana halal olmayan şeyler seslı QAT mərtəbə Hic Omur Yetermi Sehirbazın Qazancının Haram Olması İŞIQ Sevgililerin Sporu Heccur O Sozu Deye Bilmirem Hayal Olmak İLBİZ Qısqanıram DARIXMA Altay Bədən dili Kendimden Yorğunluğun kitablar Xurşid Yanindakina O Kadar Guvenme QumaR Onda qebele rayonu aydinqslaq kendi Men Evli Olsamda Sensiz Subayam


Günəşdəki yeni ləkələr əlavə maqnit qasırğasına səbəb ola bilər (XƏBƏRDARLIQ) | Dövrün Nəbzi\n25 Oktyabr, 2017 20:23:38, Oxunub: 360\n“Bəzi hallarda Günəş ləkələrinin yaxınlığında alışma və bundan sonra plazma kütləsinin atılması halları qeydə alınır”.\nAPA-nın xəbərinə görə, bunu Azərbaycan Milli Elmlər Akademiyasının Şamaxı Astrofizika Rəsədxanasının direktor müavini Elçin Babayev deyib. O, atılan kütlənin Günəş sistemindəki bütün planetlərə, o cümlədən yerə doğru yönələ biləcəyini qeyd edib: “Bu geoeffekt tamamilə yerə doğru yönəlsə, geomaqnit həyəcanlaşması və qasırğasından danışmaq olar”.\nOnun sözlərinə görə, bir neçə gün əvvələdək günəşin səthində ləkələr müşahidə olunmayıb. Artıq bu ləkələrin də yarandığını deyən E.Babayev qeyd edib ki, onların sayı hazırda 23-ə bərabərdir, iki aktiv regionda birləşib: “Bu ləkələrdən hər hansı bir Günəş alışması baş verərsə, Günəş fırlanması səbəbindən onlardan olan effektlər də yerə birbaşa təsir göstərəcək. Günəşlə yer arasındakı məsafə 150 milyon km-ə yaxındır. Plazma kütlələri və həyəcanlaşmanın yerə çatması üçün vaxt lazımdır. Normal halda bu, üç günə, ən yüksək sürətdə isə 17-19 saata yerə gəlib çata bilər. Bu vaxtın kifayət qədər böyük olması imkan verir ki, texnoloji və bioloji sistemlər üçün hansısa qabaqlayıcı tədbirlər görülsün. Texnoloji təsirlərə gəlincə, burada yerətrafı fəzada fəaliyyət göstərən peyklər kommunikasiya və digər vasitələrə təsir edə bilər. Yer üzərində isə uzun məsafələrə malik neft, qaz və elektrik nəqli sistemlərinə təsir etməsi mümkündür”.\nE. Babayev qeyd edib ki, bu qasırğaların insanlara təsir kateqoriyasını ayırmaq lazımdır: “Nisbətən sağlam insanlarda bu, özünü tamam başqa cür göstərir və onlarda gümrahlıq effekti yaradır. Lakin xroniki xəstələrə, xüsusilə ürək qan-damar sisteminin xəstəliklərinə məruz qalan insanlarda artmış diskomfort halında özünü büruzə verir. Müəyyən hallarda yaşlı və azyaşlılarda diskomfort hallarına da rast gəlmək mümkündür. Bunlar təşvişə səbəb olmamalıdır. Çünki insan kosmik havanın bu cür şıltaqlığına adaptasiya olunub. Proseslərdən qorunmaq üçün istirahət lazımdır. Həmin vaxt psixoloji və fiziki yüklənməni azaltmaq məsləhətlidir. Yataq rejimi bu narahatlığın xilas yolu deyil. Sadəcə “baş qatmaq” lazımdır. Risk qrupuna daxil olan insanlar mütləq öz həkimləri ilə məsləhətləşib qabaqlayıcı tədbirlər görməlidir”.


Dövlət Neft Fondu öz investisiya siyasətinə yenidən baxılmasını təklif edir\nEnergetika 14 Fevral 2006 14:26 (UTC+04:00)\nDövlət Neft Fondu Müşahidə Şurasına Fondun yaxın perspektivdə investisiya siyasəti ilə bağlı təklif təqdim edib. Bu barədə Trend məlumat verib. "Bu. Yaxın 2-3 il ərzində neftdən gələn gəlirlərin artması ilə əlaqədardır. Biz buna hazır olmalıyıq, buna görə də myüvafiq investisiya strategiyası hazırlanmalıdır", - deyə Fondun rəhbəri Samir Şərifov bildirib.\nFond öz təklifində aktivləri 3 yerə (Fondun büdcəsinə müvafiq olaraq müəyyən edilən xərclər portfeli kimi, sabitləşmiş və fövqəladə vəziyyətlər üçün portfel, eləcə də gələcək nəsillər üçün nəzərdə tutulan depozit portfeli) bölməyi təklif edir. 3-cü portfeldən olan vəsaitlər 10 illik müddətə uzunmüddətli investisiyalar üçün nəzərdə tutulmalıdır və yüksək gəlirlərin əldə edilməsi üçün səhmlərdə yerləşdirilməlidir. S.Şərifovun sözlərinə görə, qısamüddətli dövr üçün nəzərdə tutulan portfeldə dəyişikliklər edilə bilər və eləcə də səhmlərə pul qoymaq olar. Digər Neft fondları (Alyaskada, Norveçdə) bu cür analoji taktikadan istifadə edirlər və məcburi olaraq öz aktivlərini səhmlərdə yerləşdirirlər.\nBelə strategiyanın yerinə yetirilməsi üçün genişmüzakirələr keçirilməlidir.\nYeni strategiyanın qəbul edilməsindən sonra Neft Fondu menecerlərin miqdarının artırılması istiqamətində işləri fəallaşdırır. Çünki orada onların cəlb edilməsinin əsas istiqamətləri müəyyən ediləcək. S.Şərifovun sözlərinə görə, menecerlərin sayı ötən ildən dəyişdirilməyib. Fransanın Societe General Asset Management bankı ilə müqavilənin pozulmasından sonra onun 2 meneceri qalıb. Bu -Clarident (Credit Suisse-nin yarımbölməsi) bankı və Fondun aktivlərindən $42,4 mln-u onun sərəncamındadır. 2-si isə Deutschebank Asset Management ($72,6 mln.) bankıdır. Qüvvədə olan investisiya siyasətinə görə ARDNF öz aktivlərindən 40%-dən çolxunu xarici menecerldərin idarə edilməsinə verə bilər.


Birinci xanım nümunəsi: Azərbaycan qadınının xeyirxahlığı, müasirliyi və fəallığı modeli - İki sahil\nHər bir insanın öz həyat yolu vardır. Öz xalqı, dövləti üçün durmadan çalışan insanlar həmişə böyük nüfuz sahibi olublar. Onlar yalnız dünyaya gəldikləri ailə üçün deyil, bütövlükdə cəmiyyət üçün qiymətlidirlər. Mehriban xanım Əliyeva məhz bu statusda olan Azərbaycan qadını, nüfuzlu ictimai-siyasi xadimdir.\nYüksək mənəvi keyfiyyətlərə malik ziyalı ailəsində dünyaya gələn Mehriban xanım Əliyeva həyat təcrübəsi ilə sübut edir ki, Azərbaycan qadını dünya əhəmiyyətli fəaliyyət göstərə, bir-birindən parlaq uğurlar qazana bilər. Sosial-mədəni həyat sferalarında çoxsaylı təşəbbüslər göstərən, səmərəli layihələr həyata keçirən Azərbaycanın birinci xanımı öz fəaliyyəti ilə bir nümunəyə çevrilib. Mehriban xanım Əliyeva Azərbaycanda birinci xanım ənənəsini yaratmaqla cəmiyyətə və dövlətçiliyə böyük töhfə verir. Bu, Mehriban xanım Əliyevaya həm bir qadın olaraq daha yüksək sosial statusda özünü təsdiq etmək, həm də, ümumiyyətlə, Azərbaycan qadını üçün bir nümunəyə çevrilmək imkanı verib. Bu müddəa kontekstində Mehriban xanım Əliyevanın genişmiqyaslı məhsuldar fəaliyyəti üzərində geniş dayanmağa ehtiyac görürük.\nVurğulanan kontekstdə Prezident İlham Əliyevin aşağıdakı fikri çox maraqlı və aktualdır. Dövlət başçısı ifadə edib: “Tariximizin hər bir dövründə qadınlarımız cəmiyyətin sarsılmaz mənəvi dayağı olmuş, ölkəmizin bugünkü simasının müəyyənləşməsi üçün böyük fədakarlıqlar göstərmişlər”. Bu, bir həqiqətdir ki, Azərbaycan tarixinin bütün mərhələlərində, xüsusilə ən ağır dövrlərdə qadınlarımız cəmiyyətin sarsılmaz dayağı olublar. Onlar ailədə, cəmiyyətdə və döyüş meydanlarında sədaqətlə həyat yoldaşları ilə çiyin-çiyinə dayanıblar. “Ailənin və xalqın ağbirçəyi” ifadəsi təsadüfən yaranmayıb. Dövlət idarəçiliyində Tomrisi, diplomatiyada Sara Xatunu olan bir xalqın həyatının bütün səviyyələrində qadın amilinin hansı rolu oynadığına şübhə yoxdur. İndi də Prezidentin çox dəqiq ifadə etdiyi kimi, qadınlar “ölkəmizin bugünkü simasının müəyyənləşməsi üçün böyük fədakarlıqlar göstərirlər”! Mehriban xanım Əliyeva məhz bu qüdrətdə olan Azərbaycan qadını nümunəsidir!\nMəsəl var: “görünən dağa bələdçi gərək deyil!”. Mehriban xanım Əliyevanın həyat yolu bütün həqiqətləri aydın göstərir. Azərbaycanın birinci xanımı N.Nərimanov adına Azərbaycan Dövlət Tibb İnstitutunda və M.Seçenov adına 1-ci Moskva Dövlət Tibb İnstitutunda yüksək səviyyədə ali tibbi təhsil alıb. 1988-1992-ci illər ərzində Moskvada akademik M.Krasnovun rəhbərliyi altında Göz Xəstəlikləri Elmi-Tədqiqat İnstitutunda işləyib. 1995-ci ildən Azərbaycan Mədəniyyət Fondunun Prezidentidir. 2002-ci ildən Azərbaycan Gimnastika Federasiyasına rəhbərlik edir. 2004-cü il may ayının 10-dan Heydər Əliyev Fondunun Prezidentidir. Həmin ilin avqustun 13-dən UNESCO-nun, ondan iki il sonra isə ISESCO-nun xoşməramlı səfiridir. 2005-2017-ci illər ərzində Azərbaycan Respublikası Milli Məclisinin deputatı olub. 2017-ci il fevralın 21-dən Azərbaycan Respublikasının Birinci vitse-prezidentidir. Fəaliyyəti dövründə çox sayda mükafatlar alıb, orden və medallarla təltif olunub. Məsələn, 2005-ci ildə Azərbaycanda “İlin adamı” mükafatına layiq görülüb, 2014-cü ildə “The Business Magazine” jurnalının “İlin Birinci Xanımı” mükafatını alıb, yenə həmin il “Nefertiti Media Productions” şirkətinin təsis etdiyi “Ən nüfuzlu qadın” mükafatına layiq görülüb.\nBurada onu vurğulayaq ki, Mehriban xanım Əliyevanın həyat yolunu seçməsində ailəsi mühüm rol oynayıb. Onun valideynləri yüksək səviyyəli ziyalı alimlər, vətənpərvər insanlar və ictimai səviyyədə olduqca fəal intellekt sahibləri idilər. 1983-cü ildə Azərbaycanın indiki Prezidenti İlham Əliyevlə ailə həyatı qurub. İlham Əliyev həmin dövrü belə xatırlayır: “...Əlbəttə, zahiri görünüş böyük rol oynayır. Amma onun (Mehriban xanım Əliyeva nəzərdə tutulur - red.) daxili aləmindən gələn və indi də gəlməkdə olan mehribanlıq, yəqin ki, zahiri görkəmi ilə yanaşı daha çox cəlb edirdi”. Bu bağlılıqda Mehriban xanım Əliyevanın ailə haqqında fikirləri çox maraqlıdır. Azərbaycanın birinci xanımı deyir: “Ailə mühitini müəyyənləşdirən amillər çoxdur, amma, yəqin ki, başlıcası bir ümumi dalğaya köklənən fikir və dəyərlərin birliyidir. Bir-birinə son dərəcə diqqətli münasibət çox vacibdir. Əgər ailədə hər bir kəs özünün vacibliyini və əvəzedilməzliyini duyursa, özünün müdafiə olunduğunu və sevildiyini hiss edirsə - bu, yalnız gələcək ailə səadətinin əsası deyil, həm də hər bir məqsədə çatmaq üçün möhkəm bir stimuldur”. Həyat göstərdi ki, Mehriban xanım, doğrudan da, həm daxili keyfiyyətlərinə, həm intellektual səviyyəsinə, həm də işgüzarlığına görə bütün cəmiyyət üçün nümunə olmaq iqtidarındadır.\nBütün bunlara görə, heç də təsadüfi deyil ki, bir çox xarici ölkələrin tanınmış siyasi liderləri və ictimai xadimləri vurğulayırlar: “Mehriban Əliyeva Şərq ölkələrində siyasətin yalnız kişilərin işi olması barədə stereotipləri uğurla təkzib edir”. Bu qiymətləndirmə çox maraqlıdır və istənilən cəmiyyətdə qadınların sosial statusunun məzmununda vacib məqamı önə çəkir. Çünki, əslində, bu mövqedə Azərbaycan cəmiyyətinin demokratik ənənəsinin güclü olması etiraf edilir. Məlumdur ki, məhz Azərbaycanda müsəlman Şərqində ilk dəfə olaraq demokratik respublika qurulub və onun ilk qərarlarından biri qadınların seçki hüququnun tanınmasından ibarət olub. Ümumiyyətlə, Azərbaycan ziyalı elitası XIX əsrin sonu - XX əsrin əvvəllərində “qadın bir şəxsiyyət kimi azad olmayınca, xalqın problemləri həllolunmaz qalacaq!” tezisini irəli sürüb. Bu barədə Həsən bəy Zərdabi, Əhməd bəy Ağayev, Məhəmməd ağa Şahtaxtlı, Cəlil Məmmədquluzadə, Ömər Faiq Nemanzadə, Əli Nəzmi, Mirzə Ələkbər Sabir, Firidun bəy Köçərli, Məmməd Səid Ordubadi, Cəfər Cabbarlı, Məhəmməd Əmin Rəsulzadə və başqaları yazıblar.\nBu hadisədən 100 il sonra özünün demokratik ənənəsi və imkanları ilə fəxr edən Qərbin siyasi liderləri etiraf etdilər ki, Azərbaycanın birinci xanımı Mehriban Əliyeva “siyasətin yalnız kişilərin işi olması barədə stereotipləri uğurla təkzib edir”! Bəli, Mehriban xanım Əliyeva öz xarakteri, kimliyi və konkret fəaliyyəti ilə bütün dünyaya sübut edir ki, Azərbaycan qadını müasir cəmiyyətlərdə fəallığı ilə bir nümunə ola bilər, çünki bu xalqın özünün güclü demokratiklik və tolerantlıq ənənələri var.\nƏlbəttə, bu fikirlər Mehriban xanımın mədəniyyətlərin, dinlərin və sivilizasiyaların dialoqu, əməkdaşlığı, irqindən asılı olmayaraq hər bir xalqın övladlarının rifah içində yaşamaq hüququnun olduğu istiqamətlərdə fədakarlıqla çalışmasını göz önünə gətirir. Kökləri Azərbaycan mədəniyyətinin məzmununa, dövlətçilik tarixinə və qadınların cəmiyyətdəki statusuna gedən həmin fədakarlığın müasir tarixi mərhələdə çox uğurlu model formasını alması, təbii ki, Mehriban xanım Əliyevanın birbaşa xidmətləri ilə bağlıdır. Bu aspektdə Mehriban xanımın aşağıdakı fikirləri reallığı tam əks etdirir: “Əsas budur ki, rəhbər vəzifədə - Azərbaycan Respublikasının Prezidenti kimi İlham Əliyev ilk növbədə, ölkənin və Azərbaycan xalqının maraqlarına istinad edir. Düşünürəm ki, bu qərarı da o, bu prinsiplərə istinad edərək qəbul etmişdir. Buna görə də əlbəttə, üzərimə düşən məsuliyyət olduqca böyükdür. Mən Prezidentin etimadını doğrultmalıyam və ən başlıcası isə inamı, ümidi olan insanların etimadını doğrultmalıyam. Mən də buna nail olmağa çalışacağam”.


» BMT Təhlükəsizlik Şurası Ermənistanı qətnamələri yerinə yetirməyə, işğala son qoymağa məcbur etməlidirKarabakhİNFO.com - karabakhInfo.com\nBMT Təhlükəsizlik Şurası Ermənistanı qətnamələri yerinə yetirməyə, işğala son qoymağa məcbur etməlidir\n10.03.2016 | 11:29\n“Azərbaycan müstəqilliyinin 25-ci ildönümünü qeyd edəcək. Müstəqilliyin ilk illərində ölkəmiz Ermənistanın terroru, işğalı ilə qarşılaşıb. Münaqişə hələ də həllini tapmayıb”.\nAPA-nın məlumatına görə, bunu bu gün IV Qlobal Bakı Forumunun açılışında çıxışı zamanı Azərbaycan prezidentiİlham Əliyev deyib.\nDövlət başçısı bildirib ki, Ermənistan-Azərbaycan, Dağlıq Qarabağmünaqişəsi həllini tapdığı halda 1 milyona yaxın qaçqın və köçkün öz torpaqlarına qayıdacaq: “Ermənistan işğalı davam etdirdikcə isə özünü daha da təcrid vəziyyətinə salır. Nəticədə yoxsulluq artır. Dağlıq QarabağAzərbaycanın əzəli torpağıdır, bütün dövlətlər, beynəlxalq təşkilatlar Qarabağı Azərbaycanın ayrılmaz tərkib hissəsi kimi tanıyır. Torpaqlarımızın 20 faizi işğal altındadır. BMT Təhlükəsizlik Şurasının qətnamələrində işğalçı qoşunların torpaqlarımızdan çıxarılması tələb olunur. Təhlükəsizlik Şurasının qətnamələrinin yerinə yetirilməsi mexanizmi müzakirə mövzusu olmalıdır. BMT Təhlükəsizlik Şurasının bəzi qətnamələri bir neçə dəqiqəyə, saata icra olunur, bizə gələndə isə yerinə yetirilmir”.\nPrezident İlham Əliyev bildirib ki, Ermənistan status-kvonun dəyişməz qalmasını istəyir: “Ancaq status-kvo dəyişməlidir, dəyişməməsi mümkün deyil. ATƏT-in Minsk Qrupunun həmsədrləri də status-kvonun dəyişməli olduğunu bildirirlər. Bunun üçün Ermənistan işğal olunmuş torpaqları azad etməlidir. 21-ci əsrdə qonşu dövlətin torpaqlarını işğal altında saxlamaq yolverilməzdir. Torpaqlarımız işğaldan azad ediləndə Azərbaycan daha böyük iqtisadi uğurlar qazana bilər. BMT Təhlükəsizlik Şurası Ermənistanı qətnamələri yerinə yetirməyə, işğala son qoymağa məcbur etməlidir. İşğal olunmuş ərazilərdə məscidlərimiz, tarixi abidələrimiz dağıdılıb. ATƏT-in faktaraşdırıcı missiyası da regiona etdiyi hər iki səfərində bunu təsdiq edib. Bu gün Yaxış Şərqdə də tarixi abidələrin dağıdılmasını müşahidə edirik. Ancaq bundan əvvəl Azərbaycanın tarixi abidələri dağıdılıb, zamanında bunun qarşısı alınmayıb”.\nDövlət başçısı qeyd edib ki, Azərbaycan əhalisi 8 milyon nəfər olanda 1 milyon insan qaçqın və məcburi köçkün vəziyyətinə düşmüşdü: “Həmin dövrdə Azərbaycan iqtisadiyyatı tənəzzüldə idi. Biz dövlətimizi qurduq, ölkəni sərmayələr üçün açıq elan etdik. Bu gün siyasi və iqtisadi islahatları davam etdiririk. Azərbaycanda siyasi, iqtisadi, dini azadlıqlar, ifadə azadlığı təmin edilib. Əhalinin 70 faizi internet istifadəçisidir”.


Polşada üç həftəlik ümummilli karantin tətbiq edilir\n28 dekabr, 2020 [08:42]\nPolşa Milad tətili bitdikdən sonra ümummilli karantin rejiminə keçir.\nTrend, TASS-a istinadən xəbər verir ki, ölkədə hökumətin martda elan etmiş epidemiya rejimi qalmağda davam edir.\nNoyabr ayının əvvəlində burada qismən karantin tətbiq edilməsinə qərar verilib - mədəniyyət müəssisələri, idman kompleksləri bağlanılıb, vətəndaşlara evdə qalmaq və uzaqdan işləmək tövsiyə edilib, maska rejimi tətbiq olunub, məktəblilər məsafədən təhsil alır, restoran, kafe və barlar yalnız çatdırma rejimində işləyir. Beş nəfərdən çox qrup şəklində toplaşmaq qadağandır.\n28 dekabr - 17 yanvar tarixlərində ümummilli karantin çərçivəsində mövcud məhdudiyyətlərə əlavə olaraq qida, məişət dükanları və apteklər istisna olmaqla otellər, xizək sanatoriyaları və mağazalar bağlanılacaq. Bu qərar ölkədə 4 yanvarda başlayan iki həftəlik məktəb tətilində kurort şəhərlərində insanların kütləvi toplanmasının qarşısını almaq üçün qəbul edilib.\n"Yeni il" gecəsi 31 dekabr saat 19:00-dan 1 yanvar 06:00-dək sakinlərin evdən kənarda hərəkətini məhdudlaşdırmağa qərar verilib - yalnız təcili ehtiyac olduqda və ya xidməti vəzifə ilə əlaqədar çıxmağa icazə var.\nÜmummilli karantin dövründə Polşaya şəxsi avtomobili ilə gəlməyənlərin hamısı 10 günlük təcriddən keçməli olacaqlar. Bu, təyyarə, qatarlar və ictimai avtobuslarla gələn sərnişinlərə aiddir.\nYanvarın 17-dək marşrutu sərhəddən keçməyi nəzərdə tutan dəmir yolu xidmətləri dayandırılır.\nKoronavirusa qarşı peyvəndlənənlər və bir sıra peşəkar kateqoriyalar (diplomatlar, balıqçılar, dənizçilər, yük maşını sürücüləri, həkimlər, həmçinin tələbələr və idman tədbirlərinin iştirakçıları) karantinin bəzi şərtlərindən azad edilirlər.\nKoronavirusa qarşı peyvəndləşmə Polşada bazar günü başlayıb. 15 yanvar tarixindən respublikada hamı peyvənd növbəsinə yazılmağa başlayacaq. Yanvar ayının sonuna qədər respublika koronavirusa qarşı 1,5 milyon doza vaksin almalıdır. Peyvəndləşmədən keçən bütün sakinlərə karantindən azad edən sertifikat və ya elektron kod veriləcək.


Arnold Şvartsenegger koronavirusdan belə qorunur вЂ“ VİDEO » Qadin.Net ~ İlk milli qadın portalı\nDünyaca məşhur Hollivud ulduzu Arnold Şvartsenegger Viski adlı uzunqulaq və Lulu adlı poni ilə evdə təcrid olunaraq, yaşlı insanlar üçün yazılan qaydalara riayət etməyə çalışır.\nQadin.Net bildirir ki, “The Times” xəbər verir ki, sevimli “dost”larını köklə bəsləyən aktyor öz fanatlarına müraciət edib\n“Mümkün qədər evdə çox qalın. Mütəxəssislərə qulaq asın, ağılsız insanlara məhəl qoymayın. Kaliforniyada 65 yaşından yuxarı insanlara evi tərk etmək qadağan edilib. Mənim isə artıq 72 yaşım var. Baxın biz nə edirik. Çölə çıxmırıq, restoranlara getmirik”, - deyə Şvartsenegger tövsiyyə edib.\nŞvartsenegger əməliyyat olundu


Düşünən İnsan №24 | DÜŞÜNƏN İNSAN\nKateqoriya Arxivləri: Düşünən İnsan №24\nDÜNYAYA SEVGİNİ ÖYRƏDƏCƏK RƏHBƏR: HZ. MEHDİ (Ə.S)\tAvq 25\nBir çox ölkədə baş verən gərginlik sanki bütün xalqları kütləvi şəkildə hipnoz edib. Hipnozda olan bu insanlar nəyə xidmət etdiyini, nəyə fayda vermək istədiyini belə bilmədən və ölkələrinə necə zərər verdiklərini düşünmədən darvinist kommunistlərin tələsinə düşərək qanuni hüquqlarını demokratik şəkildə tələb etmək əvəzinə küçələrə axışıb zorakılıqla, şiddətlə əldə etməyə çalışırlar. Ağılla hərəkət edib milləti qarışıqlığın içindən çəkib çıxarması gözlənilən rəhbərlər isə xalqın istəklərini sevgi ilə, mərhəmətlə qarşılayıb demokratik çərçivədə həll etmək əvəzinə, şiddətlə qarşılıq verərək onlar da hipnoza düşürlər. Bu yazının davamını oxu →\nDüşünən İnsan №24 kateqoriyasında dərc edildi\tBir şərh yazın\nEtiketlər: dünyanın mənəvi lideri, dostluğa, əmin-amanlıq, hz mehdi haqqinda, mərhəmətə dəvət edən, sevgi muellimi, sevgiyə, yaxşılıq və gözəlliklə məzhəbləri ləğv edən\tPinqvinlərin qeyri-adi xüsusiyyətləri\tAvq 25\nPinqvinlər təxminən -400C – lik bir mühitdə yaşamaq üçün xüsusi təchizatlara sahibdirlər. Buzun üzərində yaşayır, qidalanır, ovlayır və balalarını böyüdürlər. Bu, şübhəsiz, böyük əmək tələb edən işdir. Ancaq pinqvinlər bir insanın əsla yaşaya bilməyəcəyi belə bir mühitdə varlıqlarını problemsiz davam etdirə bilirlər. Əlbəttə, bu, canlıları və onların yaşadıqları şəraiti yaradan uca Allah’ın böyük möcüzəsidir.\nPinqvinlərin sərt hava şəraitindən mənfi təsirlənən balalarının xüsusi qayğıya ehtiyacı var. Dişi pinqvin, adətən, bir yumurta çıxarır və bu yumurtanın bütün məsuliyyəti erkək pinqvinə aid olur. Kürtə erkək pinqvin yatır və təxminən -40oC – də 65 gün boyunca yerindən heç tərpənmədən bu vəzifəni yerinə yetirməyə çalışır. Bu 65 gün onlar üçün, həqiqətən də çətin mərhələdir. Bu müddət boyu erkək pinqvin dondurucu soyuqda hərəkətsiz və heç yemək yemədən olduğu yerdə qalır. Şübhəsiz ki, bir insan üçün belə bir vəziyyətin nəticəsi ölümdür. Lakin erkək pinqvin heç tərəddüd etmədən, şikayət etmədən öhdəsinə götürdüyü bu vəzifəni sona qədər davam etdirir. Allah ona etməli olduqlarını ilham etmişdir. O da Allah’a boyun əymişdir. Allah bir ayəsində bu həqiqəti insanlara belə xəbər verir:\nMən Rəbbim və Rəbbiniz olan Allah’a təvəkkül etdim. Elə bir canlı yoxdur ki, (Allah) onun kəkilindən tutmuş olmasın. Həqiqətən, Rəbbim ədalətlidir. (Hud surəsi, 56) Bu yazının davamını oxu →\nEtiketlər: üstün xüsusiyyət, Bütün canlılar, pinqvinlər, sərt hava şəraiti\tMaddə dediyimiz məfhumun nə olduğunu tam olaraq bilirikmi?\tAvq 25\nEtiketlər: dad, maddenin esli, maddə nədr, məktəbə getmək, qoxu, səs, Təsvir, toxunma duyğusu beyində hiss edilən duyğu, Yeyib-içmək, yolda yerimək\tÖZÜNÜ ALDATMAQ ƏVƏZİNƏ SƏMİMİYYƏT\tAvq 25\nVəziyyət belə olduğu halda, insan özünü aldatmamalı, əksinə, çox açıq şüur və diqqətlə Allah`a qulluq vəzifəsini yerinə yetirməlidir. Bu isə insanın hər an vicdanının səsini dinləməsi və Allah`ın kitabına tabe olması ilə mümkündür. Səmimi iman gətirən bir insan üçün başqa yol yoxdur. İnsanın dünyada yaşadığı müddətdə hər keçən saniyə ölümə və məhşər gününə bir az da yaxınlaşdığını, hər əməlini, ağlından keçən hər fikri Allah`ın bildiyini və bunlardan məsul olduğunu düşünməsi ən gözəl və qazanclı yoldur. Bu yazının davamını oxu →\nEtiketlər: çəkdiyi sıxıntının səbəbi, Dünyanın ən varlı insanı, əzab çəkən vicdan, semimiyyet, vicdan əzabı, Vicdanlarına tabe olmayan, vicdanınızı dinləmək əvəzinə\tİSLAMDA SÖZ AZADLIĞI VƏ DEMOKRATİYA\tAvq 25\nCəmiyyətin fərdlərinin azad olması üçün fikirlərini və hisslərini ifadə etməkdə tam mənada azad olmalıdırlar. Demokratiyanın hakim olduğu ölkələrdə insanlar bu hüquqlara malikdir və fikirlərini açıq ifadə edə bilirlər. Bu yazının davamını oxu →\nDüşünən İnsan №24, Düşünən İnsan(Hamısı) kateqoriyasında dərc edildi\tBir şərh yazın\nEtiketlər: Demokratik mühit, demokratiya, mərhəmət, nəzakət və əxlaq anlayışları, xurafatçı kütlə, şəfqət\tGÖY CİSİMLƏRİNİN ARALARINDAKI MƏSAFƏLƏR\tAvq 25\nEtiketlər: Günəş Sistemi, goy cisimleri, planet sistemi, Ulduzlar arasında, Yer kimi dağlıq planetlər, Yerdəki həyat\tERİTROSİTLƏRİN XÜSUSİ OLARAQ YARADILMIŞ YASTI FORMASI\tAvq 25\nBir damla qanın 99 %-ni qan hüceyrələri, yəni eritrositlər təşkil edir. Bədənimizdə təxminən 25 trilyon qırmızı qan hüceyrəsi var. Bu miqdar Südyolu Qalaktikasındakı ulduz sayının yüzlərlə qatıdır. Bədəndə gəzən eritrositlər rahatlıqla bir futbol sahəsinin yarısını tuta bilərlər. Bir-birlərinə ard-arda bağlandıqlarını düşündüyümüz zaman isə 47 000 km.-lik bir qüllə meydana gətirə bilərlər. Əgər eritrositləri bir xalça kimi yerə sərmək imkanımız olsaydı, bu hüceyrələrin 3 800 km2-lik bir sahəni tutduğuna şahid olarıq. Bədəndə eritrositlərin sayı o qədər çoxdur ki, ölənlərin yerini tutmaq şərtilə saniyədə 3 milyona qədər yeni eritrosit hüceyrəsi qana qarışır. Eritrositlərin sayının bu qədər çox olması öhdələrinə götürdükləri həyati vəzifə ilə əlaqədardır. Bu xüsusi vəzifə üçün yaradılmış eritrositlər özünəməxsus quruluşları ilə diqqət çəkirlər. Eritrositlər yastı, yumru və hər iki yandan basıq formaları ilə böyük yaradılış dəlilidirlər. Eritrositlərin formasının yastı olması: Bu yazının davamını oxu →\nEtiketlər: Bir damla qan, damarlarda meydana gələn, eritrosit, Eritrositlərin vəzifəsi, Hemoqlobin, hemoqlobin və eritrositlər, insan bədəni, Kifayət qədər oksigen, leykosit, qan laxtası\tALLAH RİZASININ ƏN ÇOXUNU AXTARMAQ NƏDİR?\tAvq 25\nBunlarla yanaşı, möminə düşən Allah’ın halal buyurduğu sərhədlər daxilində öz ağıl və bəsirətindən istifadə edərək Allah’ın razılığının ən çoxunu axtarmağa yönəlməkdir. Bu yazının davamını oxu →\nEtiketlər: Allahın razılığı, fərqli hadisələr, Mömin şirkdən, təhlükədə olan zaman, İslamın təməli\tŞeytanın əmri: düşünməyin\tAvq 25\nLakin insanların böyük hissəsi düşünməyi çətinlik olaraq qəbul edir. Hətta bu insanlar düşünməyin həyatlarına və rahatlıqlarına zərər verəcəyinə inanırlar. Bu anlayışa görə, zərərlərin ən mühümü insana dünya həyatlarındakı vəzifələrini xatırlatmaq, düşdükləri qəflətdən onları çıxartmaqdır. Çünki düşünməmək insanı zehni tamamilə boş qoyan bir növ yuxuya sürükləyir. Bu yuxu, adətən, sehr kimi insana bütün vəzifələrini, nə üçün var olduğunu, həyatdakı məqsədini, bir gün öləcəyini unutdurur. Bu yuxunun başqa növü isə dünya həyatının gündəlik və təkrarlanan işlərinə özünü verməkdir. Bəlkə, bu insanlar gün ərzində bir çox şey düşünür, qərar verir və ya həll yolları tapmış kimi görünə bilirlər, əslində isə düşündükləri şeylər gündəlik qaç-qovlarından başqa bir şey deyil. Bu düşüncələrin heç biri insanın yaradılış məqsədi, dünya həyatının gəlib-keçici olduğu və hər canlının bir gün torpaq olacağı ilə bağlı deyil. Əzbərlənmiş, öyrədilmiş, qəlibləşmiş, vərdiş edilmiş hərəkətlər, danışıqlar və davranışlar belə insanların bütün həyatını o qədər bürüyür ki, əsl həqiqətlər üzərində düşünməyi lazımsız bilir. Bu yazının davamını oxu →\nEtiketlər: düşünən insan, əyləncə yerləri, incə planını, qəflətdən onları çıxartmaq, Quran ayələri, seytanin emri, yüksək səsli danışıqlar\tQuranda bəhs edilən İrəm şəhəri\tAvq 25\nİxtisasca ərəbşünas və sənədli filmlər rejissoru olan Nikolas Klapp ərəb tarixi ilə bağlı apardığı tədqiqatlar zamanı ingilis tədqiqatçısı Bertram Tomas tərəfindən 1932-ci ildə yazılan “Arabia Felix” adlı bir kitaba rast gəlmişdi. “Arabia Felix” romalıların Ərəbistan yarımadasının cənubunda olan və dövrümüzdə Yəməni və Omanı əhatə edən bölgəyə verdiyi ad idi. Yunanlar bura “Eudaimon Arabia”, orta əsrlərdəki ərəb alimləri isə “əl-Yəmən əs-Səidə” deyirdilər. Bu adların hamısı “şanslı, bəxtli ərəblər” mənasına gəlirdi. Çünki qədim dövrlərdə bu yer Hindistanla Şimali Ərəbistan arasındakı ədviyyat ticarətinin mərkəzi sayılırdı. Bundan başqa, həmin yerdə yaşayan tayfalar nadir tapılan və həmin dövrlərdə qızıl dəyərində olan “kəhribar” adlı bir bitkini yığır və onun satışı ilə məşğul olurdular. Bu yazının davamını oxu →\nEtiketlər: arxeoloji tapıntılar, Eudaimon Arabia, irem seheri, Misir-yunan coğrafiyaşünası, Nikolas Klapp, qedim seherler, qədim şəhər, qədim şəhərlər\t← Əski Yazılar


BMT-nin iclasında İsrailin məsuliyyətə cəlb edilməsi çağırışları üstünlük təşkil edib\nBMT-nin İnsan Haqları Şurasının Fələstin ərazisində insan haqlarının vəziyyətinə həsr edilmiş xüsusi iclasında İsrailin məsuliyyətə cəlb edilməsi çağırışları üstünlük təşkil edib. Çağırışları dəstəkləyən 60-dan çox üzv və müşahidəçi dövlətlər arasında nə Avropa, nə də Şimali Amerika ölkəsi olub.\nBMT İnsan Haqları Şurasının Ali Komissarı Mişel Başele xüsusi iclasın çağırılmasına səbəb olan hadisələri dəhşətli adlandırıb. O, İsrailin endirdiyi hava zərbələr nəticəsində 63-ü uşaq olmaqla, 242 fələstinlinin Qəzzada, 5-i uşaq olmaqla, 28 fələstinlinin Şərqi Qüdsdə öldürüldüyünü qeyd edib.\nBaşele eyni zamanda Həmas və Fələstinin digər silahlı qruplaşmalarının Qəzzadan atdığı raket hücumları nəticəsində ikisi uşaq olmaqla, 12 İsrail vətəndaşının öldürüldüyünü, güclü raket hücumlarının İsrail və fələstinlilər arasında 11 günlük qarşıdurmaya səbəb olduğunu bildirib.\nAli Komisar çox sayda yaralananlara və Qəzza infrastrukturuna böyük ziyana görə təəssüf hissi keçirdiyini və mayın 21-i əldə edilən atəşkəsi məmnuniyyətlə qarşıladığını deyib. Lakin o, bu zorakılığın əsas səbəbləri aradan qaldırılmadığı təqdirdə, gələcəkdə də bu cür ölümcül halların baş verəcəyi barədə xəbərdarlıq edib.\n“Bu səbəblərin kökündən aradan qaldırılması və işğala sona qoyulması üçün həqiqi və əhatəli bir sülh prosesi olmalıdır. Bu arada, Həması və bütün silahlı qruplaşmaları raket və minaatanlardan istifadə etməməyə çağırıram. Və bir daha İsraili beynəlxalq humanitar və insan haqları qanunlarına uyğun olaraq üzərindəki öhdəliklərini yerinə yetirməyə çağırıram" - deyə, Başele bildirib.\nİsrailin Birləşmiş Millətlər Təşkilatındakı səfiri Meyra Eylon Şahar iclasda bir çox ölkəni beynəlxalq qanunlara və demokratiyaya riayət edən İsrailin "extremist terror təşkilatı" Həmasla mənəvi baxımdan bərabər tutulmasına görə tənqid edib.\nABŞ Dövlət katibi Antoni Blinken İsrail və Həmas arasında keçən həftənin sonunda qüvvəyə minən atəşkəsi möhkəmləndirmək səyləri çərçivəsində Qüdsdə İsrail liderləri və Ramallahda isə Fələstin liderləri ilə görüşüb.\nDövlət katibi Blinken İsrail və Həmas arasında qarşıdurmaya son qoyan atəşkəsdən sonra Konqresdən Qəzzadakı fələstinlilər üçün 75 milyon dollar yardım istəyəcəyini deyib.\nABŞ-ın yüksək səviyyəli diplomatı həm Qəzza zolağı, həm də İordan çayının qərb sahilində fələstinlilər üçün iqtisadi imkanların genişləndirilməsinə kömək edəcəyinə söz verərək, bunun fələstinlilərə və israillilərə fayda gətirəcək daha sabit bir mühitlə təmin edəcəyini bildirib.


Ermənilər nəyə və necə hazırlaşır? – » Teref.az\nGörünən odur ki, Qərbin bəzi dövlətləri öz ambisiyaları və Türkiyənin Cənubi Qafqazda güclənməsinin qarşısını almaq üçün hətta bütün beynəlxalq qanunlara tüpürməyə və Azərbaycanın özlərinin tanıdıqları ərazi bütövlüyünə uyğun olmayan qərarlar verməyə hazırdır.\nAzərbaycanın tələblərindən biri Ermənistan ordusunun, erməni silahlı birləşmələrinin Azərbaycan ərazisini son nəfərinədək tərk etməsidir. Buna Rusiya qarant durub və Rusiya sülhməramlıları da məhz erməni silahlılarının tərk etdiyi ərazilərə yerləşməklə, mümkün toqquşmanın qarşısını almaq missiyasını üzərinə götürüb. Belə olduğu halda, “erməni ordusu” harda dayana bilər?\nTərtərə aid kəndlərin bir hissəsini Ordumuz Vətən müharibəsində nəzarətə götürdü, Ağdam ölkəmizə təhvil verilərkən isə daha bir neçə kənd Ağdam və Tərtərə qaytarıldı.\n1992-ci ildən Kəlbəcərin ərazisi 3050 kv/km-dir. Beləliklə, Azərbaycan Kəlbəcərin tam ərazisinin azad edilməsini tələb edir.\nErməni siyasətçilər “əgər əlimizdəkiləri saxlaya bilsək” deyəndə, məhz bunları nəzərdə tuturlar.\nHeç bir məntiqə! Çünki erməni siyasətçiləri normal düşüncədən, qonşularla normal əlaqələr qurulmasının vacibliyi və ərazi iddialarından əl çəkmənin xilas yolu olduğunu anlamaq hissindən məhrumdurlar. Bu baxımdan yuxarıdakı ssenari üzrə Ermənistanın tam çöküşünə qədər uzunmüddətli prosesin gedəcəyi ehtimalına hazır olmalıyıq. //axar.az//шаблоны для dle 11.2


Madonnadan qeyri-adi fotolar » Qadınla.Com - Qadınlar Birİncidir!\nTarix: 2-12-2014, 12:11\nƏslən türk olan məşhur fotoqraf Mərt Alaş yaxın dostu olan pop-diva Madonnanın fotosessiyasını edib.\nMadonna "Interview Magazine" incəsənət jurnalının bu dəfəki "qəhrəmanı" olub. Fotoqraflar Mərt Alaş və Markus Piqottanın obyektivinin qarşısına çıxan müğənni qeyri-adi, açıq-saçıq şəkillər çəkdirib.\nDiva eyni zamanda dünyaca məşhur illuziyaçı Devid Bleynə də müsahibə verib. Madonna "Givenchy" və "Agent Provocateur"un yeni kolleksiyalarından da fotolarda istifadə edib.\nFotolardan biri-neçəsi 56 yaşlı ulduz üçün çox açıq-saçıq göründüyü üçün bəzi tənqidlərə tuş gəlib.\nQeyd edək ki, dünən Madonnanın 2015-ci ildə çıxacaq növbəti albomu üçün nəzərdə tutulmuş iki mahnı internetə "sızdırılıb". Müğənni və komandası fanatlardan həmin mahnının silinməsinə kömək etməyə və günahkarı tapmağa səsləyib. Ancaq "Rebel Heart" və "Wash All Over Me" mahnıları internetdə son günlərin ən çox dinlənilənlər arasına düşüb.


Yaxın Şərq projesi iflasa uğramaqdadır – Vaşinqton Rusiya-Türkiyə münasibətlərindən narahatdır\nMəlum təyyarə təxribatı Qərbi həmişə əndişələndirən Moskva-Ankara yaxınlaşmasının əsasını qoydu\nRusiya-Türkiyə münasibətləri zaman-zaman dünyanın diqqət mərkəzində olub. Xüsusilə də planetin nəhəng dövlətlərinin. Bir az da konkretləşdirsək, ABŞ başda olmaqla Qərbin aparıcı ölkələri bu məsələyə həmişə diqqət yetiriblər. Şübhəsiz ki, burda hər dövlətin özünün strateji və geostrateji, siyasi və geosiyasi maraqları var. İqtisadi maraqlar da həmçinin.\nMəlum olduğu kimi, sözügedən ölkələr arasındakı sonuncu yaxınlaşmanın səbəbi Yaxın Şərqdə gedən proseslərlə, baş verən hadisələrlə bağlıdır. Başqa sözlə desək, şər içində xeyir axtaranların okeanın o tayından gəlib regiona nəzarəti ələ keçirmək istəyənlər özləri də bilmədən bu iki dövləti – tarixin müxtəlif dönəmlərində aralarında soyuq münasibətlər yaşanan Rusiya və Türkiyəni bir-birinə yaxınlaşdırdı. Münasibətlərin istiləşməsi xüsusilə Suriya hadisələri fonunda baş verdi. Bir az da dəqiqləşdirsək, Türkiyə sərhədlərinə yaxınlaşan Rusiya təyyarəsinin vurulmasından sonra. Nəticə isə göz qabağındadır.\nSöhbət, əlbəttə, ABŞ-ın və onun müttəfiqlərinin təxribatından gedir. Məhz bu təyyarənin vurulması ilə bağlı təxribat Moskva-Ankara yaxınlaşmasının əsasını qoydu. Həm də elə yaxınlaşma ki, tərəflər arasında hərbi sahədə əməkdaşlığa qədər gedib çıxdı. “S-400”-lərlə bağlı məlum müqavilə, indi isə Putinin Ərdoğanla Rusiya istehsalı olan Su-35 və Su-57 qırıcı təyyarələri və bu təyyarələrin təkcə alınması yox, həm də birlikdə istehsal edilməsi haqda apardığı müzakirələr çox ciddi yaxınlıqdan xəbər verir.\nŞübhəsiz ki, Türkiyə-Rusiya yaxınlaşmasını zəruri edən səbəblər birincinin müttəfiqi olan ABŞ-ın terrorçulara ciddi dəstəyi ilə bağlıdır. Vaşinqton özünün hegemonluğunu sürdürmək üçün açıq-aşkar öz müttəfiqinə xəyanət yolunu tutdu. Hərçənd bu xəyanəti illərdir gizli şəkildə edirdi. İndi isə Birləşmiş Ştatlar çıxılmaz duruma düşüb. Hətta elə duruma ki, dilemma qarşısında durduğunu – iki variantdan birini seçmək məcbiriyyətində qaldığını da söyləmək düzgün olmazdı. Tarix boyu Türkiyə-Rusiya yaxınlaşmasından qorxan ABŞ, ümumiyyətlə Qərb dövlətləri artıq nə edəcəklərini kəsdirə bilmirlər. Görünən isə uzun illərdir hazırladıqları Yaxın Şərq projesinin iflasa uğrama mərhələsində olmasıdır.\nDüşmə snayperlə atəşkəsi 24 dəfə...\nİranda böyük mərcəyi-təqlid alimlər də...\nQüdsdə İsrail qüvvələrinin atəşi nəticəsində...\nBakıda DYP avtomobilinin qalmaqallı görüntüləri...\nLiderlər Tehranda bir araya gələcək\n“Türkiyənin İdlibdə Suriyaya qarşı hərbi əməliyyata başlaması...\nAzərbaycan hökuməti ərəb nazirə medal verdi\nBeş ölkənin XİN başçısı Bakıda iclas keçirir\nEmmanuel Makron Prezident İlham Əliyevə telefonla zəng...\nMahmud Abbas Trampın Yaxın Şərq planını sui-qəsd...\nBaş Nazir ABŞ rəsmisini Çinə görə qınadı\nİran ABŞ-ın İsmail Qəanini terrorla təhdid etməsinə...


2021, 25 İyul, bazar, Bakı vaxtı 23:37\nŞimali Koreya, 6 fevral, 2020-ci il\nİyulun 28-də Şimali Koreya yeni koronavirusun qarşısının alınması üçün daha sərt tədbirlər elan edib. Ölkədə respirator xəstəlikdən ilk ölüm halı açıqlanıb. Bundan öncə isə Kaesonq şəhərində karantin tədbirləri görülmüşdü.\nKCNA dövlət xəbər agentliyinin məlumatına görə, sərt karantin tədbirləri görülür, testlər, qoruyucu geyimlər, tibbi avadanlıq çatdırılır.\nŞimali Koreya lideri Kim Jong Un iyulun 26-da fövqəladə vəziyyət elan edib. Bundan öncə vaxtilə Şimali Koreyadan qaçdığı, virusa yoluxduğu iddia olunan şəxs Cənubi Koreyadan qanunsuz olaraq ölkəyə girib.\nHəmin şəxsə virus diaqnozu qoyularsa, Şimali Koreyada ilk təsdiqlənmiş yoluxma olacaq. Ancaq bir sıra kənar ekspertlər virusun artıq ölkədə yayıldığını bildirirlər.\nŞimali Koreya iyulun 16-dək 1211 nəfərin test olunduğunu, nəticələrin neqativ çıxdığını bildirib. Dünya Səhiyyə Təşkilatının (DST) iyulun 28-də yaydığı bəyanatda görə, 696 nəfər karantinə alınıb.\nÖlkənin səhiyyə sistemi kövrək vəziyyətdədir, xəstəxanalarda adekvat elektrik, dərman və suyun olmadığı xəbər verilir. Rejim dərman təchizatına görə DST-dən asılıdır, çünki sanksiyalar onların idxalını çətinləşdirir.


[b]Aurea Kruz: Əsl xarakter nümayiş etdirdik[/b]\nAurea Kruz: Əsl xarakter nümayiş etdirdik\n“Rabitə”nin voleybolçusu Aurea Kruz Çempionlar Liqasının II turunda Kazan “Dinamo”su üzərində qələbəni şərh edib. Apasport.az saytının məlumatına görə, Bakı klubunun kapitanı 3:2 hesablı qələbədə komandanın hər bir üzvünün xüsusi payının olduğunu deyib.\nOnun sözlərinə görə, 0:2 hesablı geridə olmalarına baxmayaraq, yekunda əzmkar qələbə qazanmaları növbəti uğurlarının başlanğıcıdır: “Dinamo”ya qarşı əla oynadıq. Əsl xarakter nümayiş etdirdik. Bununla ötən mövsüm Çempionlar Liqasının yarımfinalındakı məğlubiyyətin qisasını da aldıq”


Bakıda ağır qətl törədən gəncin şikayəti təmin edilmədi\n2 İyul 2015 16:11\nBakı Apelyasiya Məhkəməsində bir nəfəri öldürməkdə, bir nəfəri isə yaralamaqda təqsirləndirilən Bakı şəhər sakini, 1982-ci il təvəllüdlü Elnur Tahirovun cinayət işi üzrə məhkəmə prosesi başa çatıb.\nTeleqraf.com xəbər verir ki, hadisə ötən ilin avqustun 9-da Binəqədi rayonunun M.Ə.Rəsulzadə qəsəbəsi ərazisində qeydə alınıb. Beyləqan rayon sakinləri Rəşad Əliyev və Səyavuş Orucov kəsilmiş-deşilmiş xəsarətlərlə xəstəxanaya gətiriliblər. Rəşad Əliyev aldığı xəsarətdən orada dünyasını dəyişib.\nİlkin araşdırmalar nəticəsində hadisəni münaqişə zəminində törətmiş şəxsin M.Ə.Rəsulzadə qəsəbə sakini Elnur Tahirov olduğu müəyyən edilib. Binəqədi Rayon Polis İdarəsinin 4-cü Polis Bölməsi əməkdaşlarının keçirdiyi əməliyyat tədbirləri nəticəsində Elnur Tahirov tutulub.\nBakı Ağır Cinayətlər Məhkəməsinin hökmü ilə Elnur Tahirov 12 il müddətinə azadlıqdan məhrum edilib. Hökmdən narazı qalan Elnur Tahirov apelyasiya şikayəti verərək cəzasının yüngülləşdirilməsini istəyib.\nHakim Mirpaşa Hüseynovun sədrliyi ilə keçirilən prosesdə Elnur Tahirovun apelyasiya şikayəti təmin edilməyib.


Azərbaycanda simkomatlar quraşdırıla bilər - Report.az\nRusiya şirkəti Azərbaycanda sim kartların satışı üzrə vendinq avtomatlarının gətirilməsinə dair danışıqlar aparır 24 Dekabr, 2014 12:23\nBakı. 24 dekabr. REPORT.AZ/ Rusiyanın "Terminal solutions" şirkəti Azərbaycanda sim-kartların satışı üzrə vendinq avtomatlarının gətirilməsinə dair danışıqlar aparır. "Report" "İTAR-TASS"a istinadən xəbər verir ki, bu barədə şirkətin nümayəndəsi Artyom Subbotin bildirib.\n"GSMA Wireless Intelligence" şirkətinin proqnozlarına əsasən, 2014-2017-ci illərdə dünyada sim kartların satışı təxminən 400 mln. təşkil edəcək. Onun sözlərinə görə, mobil operatorların strategiyası dilerlər şəklində vasitəçilərdən imtina etmək və şəxsi satış məntəqələrini təşkil etmək istiqamətində dəyişir. Bu baxımdan sim kartların satışı üzrə avtomatlar istənilən yerdə quraşdırıla bildiklərinə görə çox rahatdır.\nŞirkət nümayəndəsi qeyd edib ki, hazırda şirkət bir sıra xarici ölkə, o cümlədən Azərbaycan, Gürcüstan və Hindistanla danışıqlar aparır. "Hər bir ölkənin öz xüsusiyyətləri və tələbləri var. Azərbaycan texnologiyalar baxımından çox inkişaf etmiş ölkədir və şirkət yerli bazara öz texnologiyalarını gətirdikdə, o öz çəkisini qoruyub saxlamalıdır. Məsələn, Gürcüstanda bizim bütün simkomatlarımızı açıq havada quraşdırmaq istəyirlər, buna görə də onlar mühafizə olunmalı və istənilən hava şəraitinə davamlı olmalıdır".


ABS-da 3 en zengin insanin varidati ehalinin toplam resurslarindan coxdur - Azadliq Xeber\nABS-da 3 en zengin insanin varidati ehalinin toplam resurslarindan coxdur\nABŞ-da 3 ən zəngin insanın varidatı əhalinin toplam resurslarından çoxdur\n10 Noyabr, 2017 13:57 xeber – “Forbes” jurnalının qiymətləndirməsinə əsasən, 3 ən zəngin amerikalının ümumi varidatı ABŞ əhalisinin yarısından çoxunun, yəni 160 mln. insanın məcmu varıdatını üstələyir. “Report” “Vedomosti” qəzetinə istinadən xəbər verir ki, bu məlumat Vaşinqtonda yerləşən “Institute for Policy Studies” təşkilatının hesabatında yayımlanıb.\nHesabatda bildirilir ki, söhbət “Amazon” şirkətinin yaradıcısı Cef Bezos (Jeff Bezos), “Microsoft”un yaradıcısı Bil Geyts (Bill Qates) və investor Uorren Baffetdən (Warren Buffet) gedir. Onların məcmu varidatının hesabat dərc olunan anda 263 mlrd. dollar təşkil etdiyi bildirilir.\nHesabatda həmçinin qeyd edilir ki, ABŞ-ın 25 ən zəngin milyarderinin toplam varidatı 1 trln. dollar təşkil edir. Orta sinif amerikalının avtomobil istisna olmaqla varidatı isə orta qiymətlə 80 min dollara bərabərdir.\n“Əgər belə getsə, zənginlik yenə də az sayda insanın əlində toplanacaq. Kasıb təbəqə ilə zənginlərin arasında fərqi aradan götürmək üçün 2 əsas qərar verilməlidir. Bunlardan birincisi, zənginlər üçün güzəştli vergilərin ləğv edilməli, ikincisi isə, ümumiyyətlə onlar üçün vergi dərəcələri artırılmalıdır”, – deyə hesabatın müəlliflərindən biri olan Coş Hoksi (Josh Hoxie) bildirib.


Acarıstanlı uşaqlar Naxçıvanda\n9 Oktyabr 2017 17:10 | 1 524\nAcarıstanlı aztəminatlı ailələrdən olan, tənəffüs yolları xəstəliklərindən əziyyət çəkən uşaqlar sentyabrın 28-dən etibarən Duzdağ Fizioterapiya Mərkəzində müalicə kursu keçiblər. Uşaqlar və onların valideynlərindən ibarət qrup Naxçıvan şəhərinin bir sıra mədəniyyət, idman obyektlərini gəzib, görməli yerləri haqqında ətraflı məlumat alıblar. Gəzinti əsnasında qrupdan bir neçə nəfərlə görüşüb həmsöhbət olmaq imkanı əldə etdik.\nAcarıstan Muxtar Respublikası Səhiyyə Nazirliyinin əməkdaşı, qrup rəhbəri, həkim Marika Xalvaşi öz adından və bura gələn uşaqların valideynləri adından Naxçıvan Muxtar Respublikası Ali Məclisinin Sədri Vasif Talıbova dərin minnətdarlığını bildirib.\nMarika Xalvaşi deyib: “Bilirik ki, muxtar respublika rəhbərinin qayğısı və diqqəti nəticəsində hər il acarıstanlı aztəminatlı ailələrin uşaqları Naxçıvana gələrək burada müalicə olunurlar. Bizi qonaqpərvərliklə qarşılayıb, uşaqların müalicəsi ilə mütəmadi maraqlanırlar. Uşaqlar və valideynləri müalicənin effektini görürlər. Burada müalicə üçün gözəl şərait yaradılıb. Uşaqların asudə vaxtlarının səmərəli təşkilinə xüsusi diqqətlə yanaşılır. Bu gün Naxçıvan şəhərinin gəzməli-görməli yerlərində olduq. Uşaqlar bu gəzintidən tarixiniz, mədəniyyətiniz, incəsənətiniz və digər sahələr haqqında çoxlu məlumatlar əldə etdilər. Qeyd edim ki, təşkilatçılıq çox yüksək səviyyədədir”.\nValideynlərdən Xatuna Kvirikidze oğlu İraklinin 15 yaşında yuxarı tənəffüs yolları xəstəliklərindən əziyyət çəkməyə başladığını deyib. O qeyd edib ki, övladının müalicəsi üçün maddi imkanları yoxdur: “Bu, məni çox narahat edirdi, oğlumun xəstəliyinin irəliləməsindən qorxurdum. Ancaq sonra Naxçıvan Muxtar Respublikası Ali Məclisinin Sədri Vasif Talıbov tərəfindən acarıstanlı uşaqlar üçün burada pulsuz müalicə imkanlarının yaradıldığını eşidəndə çox sevindim, oğlumun sağlam böyüyəcəyinə ümidlərim artdı”. Xatuna Kvirikidze müalicə müddətində oğlunun səhhətində yaxşılaşma hiss etdiyini, yaradılan şəraitə görə təşkilatçılara minnətdarlığını bildirdi.\nQrupun ən balaca üzvü Marian Soidze buraya anası ilə birgə gəldiyini bildirib. Deyib ki, neçə gündür nağıllardakı sehrli buz saraylara bənzəyən mağaraya gedir, bir neçə saat orada qalır. “İlk dəfədir ki, duzdan bir mağarada yatıram və mənə hərdən elə gəlir ki, indi hansısa bir pəri duz divarların arxasından çıxacaq və öz sehrli çubuğu ilə bütün uşaqları xəstəliklərdən azad edəcək. Mən burada ən çox valideynlərim üçün sevinirəm. Çünki mənim səhhətim yaxşılaşdıqda onlar da çox şad olurlar”, - deyə Marian Soidze qeyd edib.\nMəktəbli Luka Ruşadze bu gün Naxçıvandan ayrılacaqları üçün çox təəssüfləndiyini bildirib. Təəssüratlarını bölüşən Luka deyib: “Biz qədim Naxçıvanla tanış olmaq imkanı əldə etdik. Ötən günlər ərzində şəhərin gəzməli-görməli yerlərində, muzeylərində, idman komplekslərində olduq. Naxçıvanda bizi ən çox heyrətləndirən yerlərdən biri isə Duzdağdakı mağaralar oldu. Məndən soruşsalar ki, Naxçıvan necə bir yer idi, qədim diyarın tarixi abidələrindən, gözəl təbiətindən danışacağam, deyəcəyəm ki, ora istiqanlı, mehriban, gülərüz insanların yaşadığı məkandır”. Luka Ruşadze bu yerlərlə bağlı xoş təəssüratlarını sinif yoldaşları ilə bölüşəcəyini qeyd edib.


Azərbaycanda dinlərarası dialoq\nAzərbaycanda dinlərarası dialoq Layihə\n15 Fevral 2016 15:29\nII İohann Pavel: "Ölkənin dözümlülük və qarşılıqlı anlaşma ruhu ilə fəxr etməmək olmur"\nDinə bəşəri, tolerant və dünyəvi münasibət baxımından Azərbaycan heç bir ölkə ilə müqayisə oluna bilməz. Çünki Azərbaycanın milli, dini və coğrafi xüsusiyyətlərindən irəli gələn tolerantlıq keyfiyyəti artıq xalqımızın genefondunda özünə yer tapıb. Deməli, tolerantlıq ənənələrinin inkişafına görə müsbət mənada fərqlənən cəmiyyətlərdə və ölkələrdə dinlərarası dialoq və əməkdaşlığın səviyyəsi digər ölkələrdən daha yüksəkdir. Ona görə də, bu sahədə nümunəvi sayılan cəmiyyətlərin təcrübəsindən həm yerli, həm də regional və beynəlxalq səviyyədə istifadə etmək yalnız işin xeyrinə ola bilər.\nDinlərarsı dialoq nədir?\nDini sahədə dialoq, müxtəlif dinlərə mənsub olan insanların inanclarını, düşüncələrini bir-birilərinə zorla qəbul etdirmək yolunu seçmədən bərabərlik, səmimiyyət, dürüstlük, sevgi, hörmət və xoş niyyətlə ortaq olan, yaxud olmayan bir məsələdə barış, hürriyyət, aşkarlıq atmosferində digərini öyrənmək, bilmək, tanımaq, qulaq asmaq və başa düşmək məqsədilə qarşılıqlı söhbət edə bilmələrini, birlikdə iş görmələrini, birgə yaşamalarını və hətta uzlaşmalarını təmin edən bir ünsiyyət formasıdır. Dialoq qurmağa çalışan dinlər arasında nə qədər çox fərqlilik olsa da, mühüm olan din mənsublarının bir-birilərini olduğu kimi qəbul etmələridir. Dinlərarası dialoq dinləri birləşdirmək və ya bir yerdə əridib "yeni bir din" istehsal etmək təşəbbüsü deyil. Dinlərarası dialoq bütün fərqlilikləri qoruyaraq heç bir məhdudiyyətdən istifadə etmədən səmimiyyət və anlayış daxilində ortaq məsələləri müzakirə etmək, danışmaq və birgə həll yolları axtarmaq cəhdidir.\nDinlərarası dialoq fəaliyyətləri\nDanılmaz faktdır ki, dinlərarası dialoq fəaliyyətləri üçün tolerantlıq və dözümlülük ənənələri zəngin olan ölkə və regionların təcrübəsi böyük əhəmiyyət kəsb edir. Azərbaycan bu baxımdan bir çox millətlərin və dini konfessiyaların dinc yanaşı yaşamasının unikal nümunəsidir. Ümummilli lider Heydər Əliyevin də dediyi kimi, "Avropa ilə Asiyanın qovşağında, Böyük İpək Yolunun üstündə yerləşən Azərbaycanda zərdüştilik, atəşpərəstlik kimi qədim dini inanclar öz izlərini qoymuş, İslam, Xristianlıq və Yəhudi dinləri əsrlər boyu dialoq və qarşılıqlı anlaşma mühitində dinc, yanaşı yaşamış və hələ də yaşamaqdadır". Bu ənənənin kökləri tarixin dərinliklərinə gedib çıxır. Burada müxtəlif konfessiyaların nümayəndələri hələ qədimdən məskunlaşıb və əsrlər boyu bir yerdə mehribancasına yaşayıblar. Buna misal olaraq, Bakının Suraxanı rayonunda günümüzə qədər gəlib çıxmış "Atəşgah" məbədini göstərmək olar. Neçə əsr bundan əvvəl tikilməsinə və ondan sonra neçə dinin Azərbaycana gəlməsinə baxmayaraq, bu gün də "Atəşgah" qorunmaqdadır. Atəşpərəstliyin bir məbədi olan bu yerə müsəlmanların da marağı böyükdür. Babil hökmdarı II Novuxodonosorun (e.ə. 586-cı il) Qüdsü zəbt etməsi nəticəsində talan olan İudeya çarlığından qaçan yəhudi köçkünlərin bir qismi hələ o vaxtdan Azərbaycan torpağında özlərinə sığınacaq tapıblar. Eramızın birinci yüzilliyinin ortalarında isə xristianlığın ilk ardıcılları Azərbaycana pənah gətirib və sonradan burada yaranan Alban avtokefal kilsəsinin əsasını qoyublar. İslamın Azərbaycana gəlişi ilə dini dözümlülük ənənələri daha da möhkəmlənib. Xristian və yəhudilərə qarşı Azərbaycan xalqı daim dözümlü münasibət göstərib, hətta hakimiyyət pillələrində həmin dinlərin mənsublarına da yer verilib. Teokratik rejim kimi tanımlanan Səfəvilər dövlətində də vəzirlər əsasən xristianlardan ibarət olub. Tarix göstərir ki, həm bu üç böyük din, həm 90-cı illərin əvvəllərindən etibarən Azərbaycanda yayılmağa başlayan konfessiyalar arasında heç vaxt ən kiçik anlaşılmazlıq belə olmayıb. Tarix boyu müxtəlif qanlı müharibələrə səhnə olan Azərbaycanda dinlərarası balans yenə də qorunub saxlanılıb və dinlər arasında təfriqə yaranmasına gətirib çıxarmayıb. Belə bir nümunəyə bədnam qonşularımızla gedən müharibənin ilk illərində də rast gəlinib. Barışmaz erməni separatizminin ideoloqları hər imkandan istifadə edərək, Qərbə və Rusiyaya belə bir mif təlqin etməyə çalışırdılar ki, guya Azərbaycandan "islam təhlukəsi" gözlənilir. Azərbaycan - Ermənistan münaqişəsi dini zəmində baş verməsə də, Ermənistanın dini lideri I Vazgen praktiki olaraq separatçı hərəkatı qızışdıran şəxslərdən biri olub. Digər tərəfdən, Azərbaycanda anti-müharibə və hətta ermənipərəst meyllərin yayılması üçün bəzi qüvvələr respublikanın müsəlman əhalisinin süni şəkildə xrisianlaşdırılmasından isifadə edirdilər. Şübhəsiz ki, belə hərəkətlər dinlərarası dialoqun möhkəmlənməsinə xidmət etmirdi. Lakin bu hadisələr respublikadakı dini konfessiyalar arasında olan münasibətlərə həlledici mənfi təsir göstərə bilmədi. Ulu öndərimiz Heydər Əliyevin hakimiyyətə gəlişindən sonra bu münasibətlər inkişaf edərək daha da yaxşılaşdı.\nRoma Papası: "Azərbaycanda bir çox mədəniyyətlər cəmləşib"\nBütün bu sadalanan faktları və Azərbaycandakı mövcud dinlərarası münasibətləri gözdən keçirəndə, əslində Azərbaycanda dinlərarası dialoq qurmağa və ya bunun üçün hansısa modelləri tətbiq etməyə ehtiyac duyulmadığını görmək olar. Çünki dialoq, aralarında problem olan müxtəlif fikirli tərəfləri bir araya gətirmək üçündür. Azərbaycanda isə qeyd olunduğu kimi, müxtəlif konfessiyalar arasındakı münasibətlər həmişə müsbət mənada fərqlənmişdir. Həm Qafqaz Müsəlmanları İdarəsinin sədri, həm Rus Pravoslav kilsəsinin rəhbəri, həm də ölkədəki yəhudi icmasının rəhbəri bütün toplantılarda yanaşı dayanır, hər zaman bir mövqedən çıxış edirlər. Lakin buna baxmayaraq yenə də həm mövcud gözəl münasibətlərin qorunub saxlanması, həm də dinlərarası dialoq fəaliyyətlərinin inkişaf etdirilməsi üçün ölkədə bir sıra işlər görülüb və bu gün də görülməkdədir. Bu sahədə təbii ki, mərhum Roma papası II İohann Pavelin 2002-ci ilin may ayında Azərbaycana etdiyi səfər ən əlamətdar hadisə kimi tarixə düşüb. Həmin səfərdə Azərbaycanda bir çox mədəniyyətlərin cəmləşdiyini bildirən Papa onu da qeyd etmişdir ki, bu ölkənin dözümlülük və qarşılıqlı anlaşma ruhu ilə fəxr etməmək olmur. Dinlərarası dialoqun inkişafı sahəsində Papanın respublikamızın din xadimlərindən ibarət nümayəndə heyəti ilə Vatikanda keçirdiyi görüş də əlamətdar olub. 18 noyabr 2004-cü il tarixdə Vatikanda keçirilən görüşdə pontifik Azərbaycandakı dini konfessiyalar arasında mövcüd olan münasibətləri yüksək qiymətləndirib və Qafqazda davam edən qanlı münaqişələr ilə əlaqədar öz təəssüfünü bildirib: "Heç kimə ixtiyar verilməyib ki, dinləri dözümsüzlük aləti, təcavüz, zorakılıq və qətllər üçün vasitə kimi təqdim etsin və ya onlardan istifadə etsin. Əksinə, dinlərin dostluğu və qarşılıqlı ehtiram əsl tərəqqi və sülhün zəngin mənbəyini təşkil edir".\nDinlərarsı dialoqu möhkəmləndirən bir sıra amillər\nAzərbaycanda bütün dinlərə yüksək münasibətin mövcudluğundan xəbər verən bir sıra başqa əlamətdar hadisələri qısaca bu şəkildə sıralamaq olar: - 2003-cü il aprelin 16-dan 18-dək Dini Qurumlarla İş üzrə Dövlət Komitəsinin dəvəti ilə Rum patriarxı I Varfolomey Azərbaycanda rəsmi səfərdə olub. Səfər zamanı bir neçə aydan sonra Bakıda dinlərarası dialoq məsələsinə həsr edilən beynəlxalq konfransın keçirilməsi barədə razılıq əldə edilib. - 2003-cü il martın 24-də Bakıda jan Mironosets pravoslav baş kafedral kilsəsinin açılış mərasimi olub. - 2003-cü ilin sentyabr ayında Bakıda ilk yəhudi məktəbi açılıb.\n* 2011-ci ilin aprelin 5-də Bakıda yəhudilərin dini məbədinin - yeni sinaqoqun açılış mərasimi olub.\n* Bakıda, Oğuzda, Qubada dağ yəhudilərinin bir neçə sinaqoqu fəaliyyət göstərir. Qubadakı Krasnaya Slobada qəsəbəsi bütün postsovet məkanında dağ yəhudilərinin kompakt yaşadıqları yeganə yerdir. Gürcü yəhudiləri icması sayca kiçik olsa da, fəaldır. 1997-ci ildə "Coynt" yəhudi komitəsinin maliyyə yardımı ilə gürcü yəhudilərinin sinaqoqu bərpa edilib.\n* Azərbaycanda pravoslavlıqdan çıxmış köhnə ayinçiliyə mənsub 11 malakan icması da fəaliyyət göstərir.\n* Alban-udi xristian dini icmasının qeydə alınması formal olaraq digər icmaların qeydiyyatından fərqlənməsə də, xarakter, məzmun, dini və siyasi əhəmiyyət baxımından çox əlamətdar bir hadisədir. Bu gün Udi etnosuna mənsub olan insanların sayı dünyada 10.000-ə qədərdir ki, onların 6000-i Azərbaycan ərazisində, o cümlədən 4.400-ü kompakt şəkildə Qəbələ rayonunun Niç kəndində yaşayır.\nDünyanın dialoqa böyük ehtiyacı var\nBu gün dünyanın dialoqa böyük ehtiyacı var. Çünki tarix göstərib ki, dini ideologiya sahəsində mübahisələr və qanlı iğtişaşlara yol açan intriqalar problemin həlli yolu deyildir. Bu gün masa arxasında oturmaq zamanıdır. Əgər həqiqətən də bütün dinlər sülhə, əmin-amanlığa, bəşəri münasibətlərdə yüksək əxlaqa çağırırsa, bu artıq onların ortaq nöqtələridir. Müxtəlif təmayüllü konfessiyaların mehriban şəkildə yaşadığı Azərbaycanda bu münasibətlərin qorunub saxlanılması hər bir kəsin vəzifəsidir. Unutmamalıyıq ki, hansı dinə etiqad etməsindən asılı olmayaraq, onların hər biri Azərbaycan Respublikasının vətəndaşıdır. Onların hər biri müharibə şəraitində olan ölkəmizin potensial qüvvəsi, ordumuzun əsgəridir. Odur ki, hər bir vətəndaş ölkənin qanunlarına tabe olmalı, müxtəlif maraqların dövlətçilik maraqlarından önə keçməsinə imkan verməməlidir. Çünki hər bir din vətənimizi sevməyi bizə təlqin edir.\nAzərbaycana gələn dünya dini liderləri (xüsusən, qeyri-islam dini liderləri) birmənalı şəkildə təsdiq edirlər ki, Azərbaycan cəmiyyəti digər müsəlman ölkələri ilə müqayisədə daha tolerant və dünyəvi bir ölkədir.\nAlmaniya Xarici İşlər Nazirliyinin Şərqi Avropa, Qafqaz və Mərkəzi Asiya üzrə xüsusi nümayəndəsi Kord Mayer-Klodt da Azərbaycanda dini tolerantlığın yüksək səviyyəsindən danışaraq ölkəmizdə müxtəlif dinlərin nümayəndələrinin sülh şəraitində yanaşı yaşamasını multikulturalizmin uğurlu modeli adlandırıb.\nFlorensiya Universitetinin professoru Franko Kardini, "Vox Populi" elm mərkəzinin rəhbəri, professor Ermanno Vizintayner, "II Nado di Gordio" elm mərkəzinin rəhbəri Daniele Lazzeri və mərkəzin üzvü professor Paolo Zammatteo, İtaliya Yəhudi İcmaları İttifaqının müşaviri Viktor Macar, Vaşinqtonda Ceymstaun Fondunun Balkanlar, Qafqaz və Orta Asiya Proqramının rəhbəri Marqarita Assenova, Fondun baş tədqiqatçısı Vladimir Sokor, tanınmış yəhudi ictimai xadimi İsrael Barouk, beynəlxalq münasibətlər sahəsində ekspert Arye Qut, Vatikanın dövlət kardinalı Tarçizyo Bertoni və başqa tanınmışlar Azərbaycanda dinlərarası dialoqu və dini toleranlığın bir çox ölkələrə nümunə ola biləcəyini söyləyiblər.


Azərbaycanda futbolu başla, yoxsa ayaqla oynayaq?\n24 Yanvar 13:12 Azərbaycan Futbolu 362\nŞotlandiya Futbol Assosiasiyası 12 yaşa qədər uşaqlara başla oynamanı qadağan edə bilər.\nSportinfo.az xəbər verir ki, bu tətbiqetmənin səbəbi başla zərbənin uşaqlarda əqli zəiflik yaratmasıdır.\nBu cür qadağa 2016-cı ildən ABŞ-da da tətbiq edilir. 13 yaşa qədər uşaq başla məhdud sayda oynaya bilər. Qlazqo Universitetinin araşdırması nəticəsində bəlli olub ki, peşəkar futbolla məşğul olanlar arasında ən çox ölüm səbəbi başda degenerativ xəstəlikdir.\nBu testdə 1900-1976-cı illər arasında peşəkar futbolla məşğul olan təxminən 7 min kişinin məlumatları yoxlanılıb. Assosiasiyanın prezidenti Rod Petri və vitse-prezidenti Mayk Malreyni uşaq futbol məktəblərinə tövsiyə xarakterli müraciət edib.\nBəs Azərbaycan uşaq futbol məktəblərində bu tətbiq nə dərəcədə realdır? AFFA-nın Mətbuat və İctimaiyyətlə Əlaqələr şöbəsinin müdiri Firuz Abdullanın məsələyə münasibəti lakonik oldu (sputnik):\n"Hələ ki, bu məsələ müzakirə mövzusu deyil. Üstəlik, AFFA-nın nəzdində hər hansı uşaq futbol məktəbi fəaliyyət göstərmir".\nÖlkədə fəaliyyət göstərən bir neçə klub məktəblərinin fikrini öyrənmək üçün onlara müraciət etdik. "Qarabağ"ın mətbuat xidmətinin rəhbəri Nurlan İbrahimov bildirdi ki, hər ölkə bu cür tətbiqetməyə fərqli yanaşır:\n"Uzun illərdir bu mövzuda müxtəlif mülahizələr var. Deyilənə görə, top başa dəydikdə beyində çox sayda hüceyrə məhv olur. Bizdə hələ ki, belə bir qərar yoxdur.\nElə ölkələr var ki, aşağı yaş qrupunda olanları fitnesə salmırlar, ağır məşq prosesi getmir. Yəni fərqli tətbiqetmələr mövcuddur. Hazırda inanmıram ki, Azərbaycan üçün bu məsələ aktual olsun".\n"Sumqayıt" FK-nın uşaq futbol akademiyasının rəhbəri Hakan Sünal açıqlamasında bildirdi ki, bu, doğru bir addımdır: "Bu məsələdə müxtəlif nüanslara diqqət etmək lazımdır. O yaşda başla nə qədər oynayırlar?\nBaşla oyun var, amma çox az sayda. Plastik topun başa o qədər də ziyanı yoxdur. Yüngül toplarla məşq etmək mümkündür. Bunu qadağan etmək deyil, düzgün metodlardan istifadə etmək lazımdır".\n"Neftçi" Futbol Akademiyasının direktoru, ingiltərəli mütəxəssis Mik Benet təmasın olduğu istənilən idman növündə risk elementləri olduğunu söylədi:\n"Başla oynamaq futbolun əsas hissəsidir. Belə ki, əgər tibb ekspertləri sübut etsələr ki, başla oynamaq zərərlidir və beyin zədələnməsinə səbəb olur, təbii ki, bu halda qadağa və ya qaydalara dəyişikliklər etmək nəzərə alınmalıdır".\n"Qəbələ" Futbol Akademiyasının həkimi Şabəddin Məmmədov isə bu məsələ ilə razılaşmadığını söylədi: "Zədə almaq üçün gərək kəllə-beyin sınsın.\nŞotlandiyanın özünəməxsus qidalanması var. Uşaqların qidalanması, hansı şəraitdə böyüməsi şərtdir. Hər yaş qrupu özünə uyğun topla oynayır.\nYüksək liqanın topu ilə oynanılmır ki, dəyəndə zədə alsın. Mən 1983-cü ildən həkim kimi fəaliyyət göstərirəm. 1991-ci ildən də müxtəlif klublarda həkim kimi çalışmışam.\nProfessional futbolla məşğul olan şəxslərin başdan aldığı zədə ilə öldüyünü eşitməmişəm. Akademiyanın öz nizam-intizam qaydaları var. Uşaqların qidalanmasından gündəlik məşqlərinə qədər hər şey nəzarətdədir. Aşağı yaş qruplarında əsasən düzgün qidalanmaya fikir verilməlidir".\nFutbolu "ölən" Azərbaycanın yeri dəqiqləşdi\n"Onu öz komandama götürmək istəyirdim"\nAzərbaycan futboluna məhdudiyyət gəlir – YENİ QƏRAR\nYığmamızın qapıçısını almaq istəyən klub: "Onu izləyirdik"\nVƏD VERDİ: "Türkiyədə işləsəm, Azərbaycandan futbolçu aparacam"\nElxan Məmmədov futbol adamlarına hörmət qoyacaqmı?\nAzərbaycanlı futbolçu yeni klubunda problemlə üzləşdi\nAzərbaycanın bölgələrində futbol ab-havası necədir?\n"Açığı, bu kluba keçməyim gözlənilməz oldu"\nAzərbaycanlı futbolçuya yeni QADAĞA TƏTBİQ ETDİLƏR\nRəşad Sadıqovun həkimə getməsinin səbəbi - VİDEO


Materiallar Aprel 2014 il » Səhifə 6 » AZKIL\nTarix: 8-04-2014, 13:37\nƏlvənd kəndi Zərdab rayonunun ucqar kəndlərindəndir. Rayon mərkəzindən 23 km aralıda yerləşən, həyatını sıx şəkildə Kür çayı ilə bağlamış bu qədim (təqribən XV-əsr) kənddə, əhalinin illərlə yığılıb qalmış problemləri, onların həlli yolları barədə heç düşünülmürdü. AzKİL-in bu kəndə qədəm qoyduğu gündən, illərlə hökm sürən arxayınçılığa və biganəliyə elə bil son qoyuldu.\nTarix: 8-04-2014, 13:36\nGöyçayın 4.000 əhalisi olan İncə kəndində içməli suyun çatışmamazlığı problemi 15 ildən artıq zamanı aşıb günümüzə qədər gəlməkdə idi. Əhalinin, xüsusilə kəndin içməli suya tamamən həsrət qalmış kənar məhəllə sakinlərinin narahatlığına biryolluq son qoyulmurdu. Uzun iilərdən bəri başqa əqidə, fərqli quruluşun sosial-psixoloji təsiri altındakı yaşayış tərzinə uyğunlaşmış insanlar içməli su probleminin nə vaxtsa həll ediləcəyinə artıq inanmırdılar. Məhz bu inamsızlığın nəticəsi idi ki, içməli su təminatında AzKİL-in yardımçı olmaq hazırlığı icmada müəyyən tərəddüdlə qarşılanmışdı.\nAzKİL-lə əməkdaşlıq etmiş icmalardan biri olan Ağdaş rayonunun Hüşün kəndi də icma üçün çox gərəkli və faydalı bir işin öhdəsindən gəlmiş, "Elektrik sisteminin bərpası" layihəsinin icrasını tamamlayaraq kənd əhalisinin istifadəsinə vermişdir.\nİCMASININ ETİBARLI DAYAĞI\nTarix: 8-04-2014, 13:34\nTanış olacağınız qadın öz kəndinin, elinin, obasının tanrı vergisi olan simalarından biridir. Ali təhsillidir, balalarımıza elm öyrətməklə məşğuldur. Yox, təkcə elm öyrətməklə deyil, vətəndaş yetişdirməklə, onların xoşbəxt gələcəkləri naminə təfəkkürünün işığını zərrə-zərrə bölüşməklə. Bəzən ondakı təpərə, vaxtdan səmərəli və planlı şəkildə istifadə etməsinə həsəd aparmamaq olmur. İcmanın bütün içtimai işlərində, tədbirlərdə, yığıncaqlarda, xeyirdə-şərdə onu görməmək mümkün deyil. İnkişaf işlərinə icmalarının qoşulması və uğur qazanmasında onun inkarolunmaz fəaliyyəti var.\nTarix: 8-04-2014, 13:31\nGöyçay rayonu da AzKİL-in fəaliyyət dairəsinə aid olduğundan rayonun onlarla kəndi ilə əlaqələr qurulmuşdur. Alpout icması rayon mərkəzindən 29 km aralıda yerləşir. İcmada 2107 nəfər kənd sakini yaşayır. Əkinçilik, maldarlıq əhalinin əsas gəlir mənbəyi və məşğuliyyətidir. İcmada əkin üçün 1130 ha torpaq sahəsi olmasına baxmayaraq əhali bunun hamısını əkib becərə bilmir, çox az məhsul əldə edilirdi. Başlıca səbəb isə drenaj kanallarının yararsızlığıydı. Problemin 1992-ci ildən mövcüd olmasına, hər il onlarla ha torpaq sahəsinin qrunt sularının basmasıyla yararsız hala düşməsinə baxmayaraq, problemin həlli üçün ciddi tədbir görülməmişdi.


Öyrəndim ki... » Qadin.Net ~ İlk milli qadın portalı\nƏvvəl qaranlığı gördüm, səsləri eşitdim, amma üzlər yox idi.\nSonra dünyaya açdım gözlərimi, hələ bilmədiyim bir həyata ağladım yalnız…\nVə gülməyi öyrəndim qeyri-ixtiyari. Amma hələ danışa bilmirdim.\nAnladım ki, ağlayanda izah edə bilirdim dərdimi.\nÖyrəndim ki, ağlamaq da gülmək də varmış bu həyatda.\nBöyüdüm, danışırdım da üstəlik.\nAğrıyan yerimi işarə edə bilir, acdığımı söyləyə bilirdim.\nSonra baxdım ki, dünya işıqlıq bir yermiş və çox gözəlmiş.\nOyuncaq gəlinciklərim var və aid olduğum bir yuvam.\nÖyrəndim ki, o zamanlar həyat çox, lap çox gözəlmiş.\nYıxılmağı öyrəndim, dizlərim qanadı və yenə ağladım.\nAmma qalxmağı da öyrəndim, ağrıyan yarama məlhəm olmağı.\nVə yaralarım qabıq bağladığı zaman ağrımın dayandığını.\nÖyrəndim ki, insan əvvəl yıxılarmış, sonra qalxarmış.\nCanı ağrıyar, amma mütləq yaxşılaşarmış.\nSonra yoldaşlığı, dostluğu öyrəndim.\nƏn sevdiyim yoldaşım oldu hər kəsin uzaqlaşdırdığı biri.\nAğlarkən gözyaşlarını sildim və "mən sənin yanındayam" dedim.\nO an ilk dəfə birini xoşbəxt etməyi öyrəndim.\nVə ancaq birini xoşbəxt edincə çox xoşbəxt olacağamı.\nSonra bir gün oxumağı, yazmağı öyrəndim.\nDünyaya aid bir çox məlumat əldə etdim.\nArtıq qərib deyildim eşitdiyim, amma heç cür anlaya bilmədiyim sözlərə.\nƏn çox yazmağı sevdim,\nBildiyim bütün sözləri yazdım kağızlara.\nÖyrəndim ki, yazaraq tanımışam özümü.\nSonra insanları tanıdım. Həm yaxşı, həm də pis olanlar varmış içlərində.\nÇox aydın olmaz gəlirdi o zamanlar bu əsassızlıq.\nAmma ən çox yaxşı olanlara isindi könlüm.\nBaxdım ki, yaxşılar sevilir, pislər sevilmirmiş.\nSonra öyrəndim ki, pislik pis olanların olsun, mən yaxşı bir insan olmalıyam.\nÇox pis idi yalanla ilk tanışlığımız.\nAmma yalan danışmağın pis bir şey olduğunu anlamağım üçün tanımalıydım yalanı.\nKi, çox şey borcluyam bütün yalanlara və yalançılara.\nOnlar olmasaydı, necə öyrənəcəkdim doğruları və doğru insan olmanın cəhdini.\nSonra güvənməyi öyrəndim, ilk etibarsızlığımı yaşadığım zaman.\nMənim üçün həyatdakı ən əhəmiyyətli şey oldu etibarlı olmaq.\nÇünki öyrəndim ki, bir insanı sevməkdən daha qiymətliymiş ona güvənmək.\nSonra xəyal qırıqlığını öyrəndim.\nAy Allah! İnsan deyilən varlıq necə olar ki, bu qədər irəli gedə bilər deyərkən…\nÖyrəndim ki, əslində xəyal qırıqlığı deyə bir şey yoxmuş.\nO insanlar yalnız bizim xəyal etdiyimiz kimi deyillərmiş.\nZamanı öyrəndim. Çox mərhəmətsiz olduğunu və bir daha geri gəlmədiyini. Çox tez keçdiyini…\nSonra anladım ki, onunla yarışmaq mənasız bir döyüşmüş.\nZamanla barışdığım gün idi, yaşadığım ilk gün.\nÖyrəndim ki, keçmiş də, gələcək də yoxmuş. Var olan və yaşanan yalnız bu anmış…\nSonra bir gün ölümü öyrəndim.\nMəgər insanlar bu aləmdə qalıcı deyillərmiş.\nƏbədi və sonsuz həyata ön hazırlıqmış dünya deyilən yer.\nÖyrəndim ki, nə qədər ki, qonağam o qədər haqqını verməliymişəm dünyanın.\nVə əsl həyatımda xoşbəxt olmaq üçün çox, çox yaxşılıq yığmalıymışam.\nSonra ürəyimi kəşf etdim. Onun fərqini anladım.\nEşq deyilən bir duyğu varmış və üstəlik çox da yaxşı təsir edirmiş ürəyə.\n"Birini sevmək nə qədər də gözəlmiş" dedim öz-özümə.\nBütün sevdiyim şeylərin qabağına keçdi eşq.\nYəqin ən çox eşqi sevdim bu aləmdə deyərkən…\nÖyrəndim ki; eşq, ən çox eşqi Yaradana olanda gözəlmiş,\nVə ən çox Onun üçün döyünərsə, doyuma çatırmış ürək…\nSevməyi öyrəndim. Sonra sevməyin ölçüsünün olduğunu. Az və çox deyə təsnif edildiyini.\nLakin hər vəziyyətdə sevməyin nifrətdən daha önəmli olduğunu…\nSonra bağışlamağı öyrəndim. Qırılan ürəyimi təmir etməyi.\nƏslində bütün incikliklərimi bitirdiyimdə, özümə nə qədər böyük bir yaxşılıq etdiyimi.\nBağışlayınca çiyinlərimdəki bütün yüklərin necə də qalxdığını və necə yüngülləşdiyimi…\nVə, və gün gəldi getməyi öyrəndim. Ayrılıq deyilən ağrını hiss etdim. Tək qalmağın nə olduğunu.\nQürbəti… Kimsəsizliyi… Çarəsizliyi… Darıxmağı… Sonra geri dönməyi və yenə getməyi…\nQədəri öyrəndim. Yazılanmış məgər bütün yaşanan.\nÖyrəndim ki, bütün getmələrin, təkliklərin, çarəsizliklərin, həsrətlərin də sonu varmış.\nVə ən nəhayət öyrəndim ki, insan üçün gediləcək son yer, yalnız Rəbbinin Zatıymış.\nO, diləməzsə, yarpaq belə tərpənməzmiş.\nO, "Ol" deyərmiş və yalnız olarmış...\nƏvəzsiz müəllimimin dəyərli tələbələrindən biri.\nAlllah sizdən də razı olsun,çox sağolun\nCox gozel misralardir,cooox beyendim,Allah razi olsun.\nAllah səndən də razı olsun laləm. şeirdən nə qədər təəssirləndimsə sənə təşşəkür etməyi unutdum. Bizimlə bölüşdüyün üçün minnıtdaram.\nAllh cümləmizdən razı olsun Dənizim.Eybi yox bacı,belə şey üçün narahat olma,xəbər zatən faydalanmaq üçün paylaşılır,təşəkkür etməsən də olar\nGulum,gözəl bacım.inan ki.qəlbinin gözəlliyindəndir görə bildiklərin...\nXəbəri oxuyan.bəyənən,zəhmət çəkib şərh yazan.super deyən,təşəkkür edən hər kəsdən ALlah razı olsun,mən təşəkkür edirəm\nLalem gözel meleyim artıq sayta gec daxil olanda yazılaruncun bir menevi aclıq kecirirem Yazıda cümleler o qeder gözəl sıralama ilə ilə düzülüb ki sanki anadan olanda hardasa öteri buraxdıgığımız meneviyyatımızın yaddaşı tezelendi sanki Ne deyim Lalem Allah qorusun seni meley qelblim\nÇox gözəl xəbərdir,təşəkkürlər bacı\nCox gozel yazilib tesekurler!\n№ 20 - Müəllif: sunRusu\nBu şerdə doğuluşdan sonadak 1 ömür pillə-pillə anladılıb,elə maraqlı yazılıbki söz apmırsan təərif üçün,bolüşdüyünüz üçün çooooox çooox sag olun Lalə xanım


Azərbaycan Milli Elmlər Akademiyası Folklor İnstitutunun əməkdaşı, fil.ü.f.d. dosent Səkinə Qaybalıyevanın “İraq-türkman folklor mühiti” mövzusunda monoqrafiyası çap olunmuşdur.\nKitabda qanı qanımızdan, canı canımızdan olan, hazırda sayı 4 milyona yaxın göstərilən, İraqda milli-mənəvi dəyərlərimizi yaşadan türkmanların yerləşmə arealı haqqında geniş məlumat verilmiş, müxtəlif ərəbdilli və türkdilli qaynaqlara müraciət olunmuşdur. Kitabda, həmçinin XX əsr İraq-türkman ədəbiyyatında geniş yayılmış ədəbi cərəyanlar, xüsusilə xalq şeirinin janr xüsusiyyətləri tədqiqata cəlb edilmiş, aşıq yaradıcılığına nəzər yetirilmiş, İraq-türkman folklorunun ayrı-ayrı janrları – xoyrat, mani, atalar sözləri, nağıl və dastanlarla yanaşı, onların mərasimləri haqqında məlumat verilmiş, aparılan tədqiqatlar təhlil olunmuşdur.\nUzun və keşməkeşli bir tarixi inkişaf yolu qət etmiş İraq-türkman mətbuatına diqqəti cəlb edən kitabda XX əsrin ortalarından nəşr olunmağa başlamış bir çox mətbu orqanların fəaliyyətinə nəzər yetirilmişdir. İraq-türkman şifahi xalq ədəbiyyatının nəşrinə və tədqiqinə geniş yer verən “Qardaşlıq” və s. kimi dərgi və qəzetlər kitabda təhlilə cəlb olunmuşdur. Həmçinin kitabda folklorun nəşri və tədqiqi məsələləri də ön plana çəkilmiş, bir çox ziyalıların, o cümlədən Əta Tərzibaşı, Şakir Sabir Zabit, Məhəmməd Xurşid Daquqlu və Əbdüllətif Bəndəroğlu kimi folklor tədqiqatçılarının fəaliyyəti haqqında portret-oçerklər yer almışdır.


Üçüncü Ümumukrayna Forumu keçirilib » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nÜçüncü Ümumukrayna Forumu keçirilib\n24 May 2013, 14:22 1381\nUkraynanın Odessa şəhərində Azərbaycan Höküməti, Azərbaycan Respublikasının Ukraynadakı səfirliyi, Azərbaycan Respublikası Prezidenti yanında Gənclər Fondu, ASAİF, Ukrayna Gənclər Forumu və Ümumukrayna Gənclər Assambleyasının dəstəyi ilə Ukrayna Azərbaycanlı Gənclər Birliyi tərəfindən 3-cü Ümumukrayna Forumu təşkil olunub.\nForum Azərbaycan Respublikası Prezidenti Cənab İlham Əliyevin Azərbaycan gənclərinin inkişafı istiqamətində qarşıya qoyduğu vəzifə və tapşırıqlara Ukraynada nail olunması məqsədi ilə həyata keçirilib. 20-21 may 2013-cü il tarixlərini əhatə edən Forumda Azərbaycan Respublikası Gənclər Təşkilatları Milli Şurasının (ARGTMŞ) sədr müavini Mirhəsən Seyidov iştirak edib.\nForum zamanı Şərqi Avropa və Ukraynada təhsil alan və məzun olan gənclərin Azərbaycanın milli-mənəvi dəyərlərinin ətrafında birləşərək, Azərbaycanın maraqlarının təbliğinin gücləndirilməsi, təbliğatın səmərəliliyinin artırılması və başqa mövzular ətrafında müzakirələr aparılıb və dövlət rəsmilərinin çıxışları dinlənilib. Şərqi Avropa və Ukraynada təhsil alan 350-dən çox azərbaycanlı gəncin qatıldığı forum zamanı həmçinin orada təhsil alan gənclərin Azərbaycan Respublikası Prezidenti İlham Əliyevin qarşıdan gələn prezident seçkilərində namizədliyinin dəstəkləməsi ilə bağlı bəyanat qəbul olunub. Ukrayna-Azərbaycan münasibətlərinin, hər iki ölkə gənclərinin əməkdaşlığının gücləndirilməsi mövzusunda müzakirələrlə davam edən Forumda M.Seyidov tərəfindən ARGTMŞ-nın təqdimatı da keçirilib. Qeyd olunub ki, ARGTMŞ hər zaman Azərbaycan və Ukrayna gənclərinin əməkdaşlığına dəstək olacaq.


Çində ölüm sayı 132-ə qalxıb » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n29-01-2020 16:05 / Bu xəbər 727 dəfə oxundu\nAmerika Birləşmiş Ştatları və Yaponiya çərşənbə günündən etibarən öz vətəndaşlarını Çindən evakuasiya edir.\n"Reuters” xəbər verir ki, koronavirusun episentrində ölənlərin sayı 132-ə çatıb və Yaxın Şərqdə ilk hadisə ortaya çıxıb.\n"Vəziyyət çox sürətlə dəyişərkən orada qapanmış halda qalmağımdan çox narahat idim”,- 206 yapon vətəndaşını daşıyan çarter təyyarəylə Tokioya gələn Takeo Aoyama deyib.\nYaponiya vətəndaşlarının Çindən çıxarılması üçün əlavə uçuşlar planlaşdırıldığı bildirilir.\n"Həqiqətən özümü rahatlamış hiss edirəm”,- "Nippon Steel” işçisi Aoyama Yaponiyanın paytaxtındakı hava limanında jurnalistlərə bildirib.\nO, maska ilə jurnalistlərin suallarını cavablandırıb.\nVirusun dünyanın ikinci ən böyük iqtisadiyyatına təsiri ilə əlaqədar narahatlıq da artmaqdadır. Aviaşirkətlər Çinə uçuşları dayandırıb. "British Airways” son olaraq uçuşları dayandırmağa hazırlaşır. Qlobal şirkətlər işçilərin səyahətlərini məhdudlaşdırır.\n"Fikrimizcə, ən pis hələ mövcud deyil”, - Yaponiyanın maliyyə holdinqi "Nomura” Çin iqtisadiyyatını gözləyən zərbə barədə xəbərdarlıq edərək deyib.\n"Biz Pekindən likvidlik və kredit dəstəyi üçün bir sıra tədbirlər tətbiq edəcəyini gözləyirik”.


Ondan imtina ölümə aparır » Qadınla.Com - Qadınlar Birİncidir!\nBir zamanlar kök insanları ələ salırdılar, təhqir edirdilər və hətta cəmiyyət qarşısına çıxarıb qınayrdılar. Dolu xanımların dəbə mindiyi zamanlarda həmin ələsalmalar keçsə də həmin zaman çox uzun çəkməmişdi. Yenidən arıqlıq dəbdədir.\nolan, lakin karbohidratsız qidalar qəbul etmək orqanizmi uçuruma aparır. Damarların və ürəyin işini çətinləşdirir. loading... 20


ERMƏNİLƏR MƏĞLUBİYYƏTİ HƏZM ETMƏYƏ BAŞLAYIB? - Və ya Şuşa Bəyannaməsini niyə sakit qarşıladılar? » www.Bia.Az\n17-06-2021, 14:27 170\nSonra Ter-Petrosyan Robert Koçaryanın Şuşanı və Hadrutu qaytarmağın mümkünlüyü barədə söylədiyi cəfəngiyyata münasibət bildirib: “O, Şuşanı və Hadrutu necə qaytaracaq? Bu, yalnız müharibə ilə mümkündür. Azərbaycan oraya sakitcə getmək üçün gəlməyib..."\n"Qonşu ölkə rəhbərlərinin səfərini şərh etmək Ermənistan XİN-in həddi deyil” - bu, bəlkə də Azərbaycan XİN-in indiyə qədər Ermənistana verdiyi ən tutarlı və cəsarətli cavab idi.\nBelə görünür ki, qalib ölkənin XİN-i də qalib əhval-ruhiyyəsi, özünə inamı, kəsərli məntiqi ilə seçilir. Uzun illər bunların heç biri Azərbaycan XİN-də yox idi...\nBunu Paşinyan müharibə bitəndən qısa müddət sonra demişdi. Bəzən belə təəssürat yaranır ki, Paşinyan digərlərinə nisbətdə erməni siyasətçiləri arasında ən səmimisi və həqiqəti deyənidir. Doğrudan da, erməni əsirliyindəki Şuşa işğal illərində boz və bədbəxt şəhər olub. Bugünsə tam başqa bir Şuşa - sevinən, şənlənən, rəqs edən Şuşa görürük...\nDeməli, bu gücümüzü qorumalı və daha da artırmalıyıq ki, bu işdə də Şuşa Bəyannaməsinin xüsusi rolunun olacağı şübhəsizdir. (“AzPolitika.info” )


08 Sentyabr 2020, 10:20\nDövlət Gömrük Komitəsinin Tibbi Xidmət İdarəsinin keçmiş rəisi, 2018-ci ildə səs-küylü "dərman işi" ilə bağlı istintaqa cəlb edilmiş gömrük xidməti general-mayoru Fikrət Qədiməliyevin oğlu da İngiltərədə bir neçə şirkət təsis edib. Müstəqil jurnalist Cavanşir Həsənlinin araşdırmasına görə, generalın oğlanları onun yolunu davam etdirirlər, hər ikisi ixtisasca uroloqdur. Böyük oğlu Fərid Qədiməliyev Gömrük Hospitalının urologiya bölməsinin rəisidir.\nKiçik oğlu - 1987-ci il təvəllüdlü Emil Qədiməliyev də uroloqdur, İngiltərə vətəndaşıdır.\nEmil Qədiməliyev bu il iyulun 15-də Londonda Britaniya vətəndaşı Rina Patellə 3BEAM LTD şirkətini təsis edib. Şirkət tibb sahəsində fəaliyyət lisenziyası əldə edib. Emil Qədiməliyev ötən ilin ilin avqustunda həmin şəxslə daha bir tibbi şirkəti - APEG IMAGING (UK) LTD-ni qeydiyyatdan keçirib. Ötən ilin avqustunda isə gömrük xidməti general-mayorunun oğlu Londonda 2014-cü ildən fəaliyyətdə olan ACUITUS CONSULTING LTD maliyyə şirkətinin səhmdarları sırasına qatılaraq Direktorlar Şurasına qəbul olunub.\nÖtən ilin yanvarında o həmçinin TDP LIMITED,nin direktorlarının biri olub. Emil Qədiməliyevin digər otaqları ilə qurduğu daha bir şirkət - CORNER SQUARE LIMITED 2018-ci il dekabrın 13-də Britaniya Şirkətlər Evində qeydiyyata alınıb.\nÖtən ilin fevralın 4-də şirkət London Haddon 4 ünvanında fəaliyyət göstərən AUBAINE restoranını icarə götürüb. Emil Qədiməliyevin 2018-ci ilin dekabrında qeydiyyatdan keçirdiyi GLOBAL HEALTH PARTNERS LTD isə ötən ilin oktyabrında ləğv edilib. O, 2018-ci ilin noyabrında təsis etdiyi ALLIANCE EQUITY PARTNERS LTD adlı şirkətin də sahibidir, 2018-ci ilin dekabrında qeydiyyatdan keçmiş TOTAL NIGHT LIMITED-nin 4 təsisçisindən biri olub.\nTOTAL NIGHT LIMITED SIC (biznes növü) təsnifatı üzrə 56302 saylı fəaliyyət hüququ əldə edib. Bu təsnifat üzrə şirkətə publik evlər və barlar (Public houses and bars) işlətmək hüququ verilir. Bu ilin yanvarında o həmin şirkətin direktoru vəzifəsini tərk edib.\nEmil Qədiməliyevin adı 2015-2018-ci illərdə ACUITUS MEDICAL LTD şirkətinin direktorları sırasında keçib. Şəxsi Linkedin hesabında yer alan məlumatlara görə isə Emil Qədiməliyev həm də V-NOVA LIMITED-in ( kompüter proqramları təminatı) Londonun Mayfair, Piccadilly 46 ünvanındakı WASHI zərgərlik dükanının investorlarındandır. 2018-ci ilin aprelin sonunda Baş Prokurorluq, Dövlət Təhlükəsizliyi Xidməti və Dövlət Gömrük Komitəsi əməkdaşlarının keçirdiyi birgə əməliyyat nəticəsində dərman vasitələrinin qanunsuz dövriyyəsi və qaçaqmalçılığı ilə məşğul olan mütəşəkkil dəstənin ifşa olunması barədə məlumat yayılmışdı. Həmin iş üzrə gömrük general-mayoru Fikrət Qədiməliyev və daha bir neçə şəxs vəzifəsindən azad edilərək cinayət məsuliyyətinə cəlb olunmuşdu. İş üzrə təqsirləndirilənlər ötən ilin martında məhkəmə zalından azadlığa buraxılıblar.\nFikrət Qədiməliyev ötən ilin oktyabrında "MedEra Hospital”ınTibbi direktoru təyin edilib.


Xəbərlər / 16.12.2019 / 16:40\nDini Qurumlarla İş üzrə Dövlət Komitəsinin (DQİDK) sədri Mübariz Qurbanlı dekabrın 16-da Yəhudi Teleqraf Agentliyi və ABŞ-ın diplomatik nəşri olan “The Washington Diplomat” qəzetinin jurnalisti Lari Luksnerin suallarını cavablandırıb.\nDövlət Komitəsinin sədri müsahibəsində Azərbaycandakı nümunəvi dövlət-din münasibətləri, tolerant və multikultural mühit, dinlərarası harmoniya, eləcə də dini icmalara dövlət qayğısı barədə danışıb. Bildirib ki, tarixən dinlərin və mədəniyyətlərin qovşağı olmuş ölkəmiz bu gün də eyni funksiyanı uğurla yerinə yetirir. Xalqımıza xas olan multikultural və tolerant dəyərlər əsası Ulu Öndər Heydər Əliyev tərəfindən qoyulan, Prezident İlham Əliyev tərəfindən uğurla həyata keçirilən dövlət siyasəti nəticəsində daha da möhkəmlənib. Azərbaycan əhalisinin 96 faizinin İslam dininə etiqad etdiyini diqqətə çatdıran Komitə sədri ölkəmizdə müxtəlif dini konfessiyaların əsrlərdir sərbəst və qarşılıqlı anlaşma şəraitində fəaliyyət göstərdiklərini, onların dilinə, dininə, mədəniyyətinə xalqımızın daim hörmətlə yanaşdığını, dövlət tərəfindən mütəmadi olaraq İslam və qeyri-islam dini icmalarına maliyyə yardımı göstərildiyini vurğulayıb. O qeyd edib ki, ölkəmizdə yəhudi sinaqoqları, pravoslav, katolik və lüteran kilsələri fəaliyyət göstərir, 35 qeyri-islam dini icması dövlət qeydiyyatına alınıb.\nÖtən ay Bakıda 70-dən çox ölkənin görkəmli din xadimlərinin, nüfuzlu beynəlxalq təşkilatların, nümayəndə heyətlərinin qatıldığı “Dünya dini liderlərinin II Bakı sammiti”nin nəticələrindən də bəhs edən Mübariz Qurbanlı paytaxtımızın son illər bu sahədə beyin mərkəzinə çevrildiyini vurğulayıb.\nQeyd edək ki, Azərbaycanda mövcud olan dini mühit, birgəyaşayış, multikulturalizm və tolerantlıq ənənələri ilə daha yaxından tanış olmaq və bu barədə material hazırlamaq məqsədilə ölkəmizə gələn Yəhudi Teleqraf Agentliyi səfərləri müddətində müxtəlif məscid, kilsə və sinaqoqlarda çəkilişlər aparacaqlar.\nSəyavuş Heydərov: "Aşura mərasimləri milli adət-ənənələrimizə uyğun formada keçirilməlidir"\n26.08.2019 / 16:00 Ətraflı oxu


Bildiyimiz kimi, qardaş Türkiyədə Azərbaycan ədəbiyyatına, mədəniyyətinə, musiqisinə həmişə böyük maraq olmuşdur. Müstəqilliyimizə qovuşduqdan sonrakı illərdə bu ölkə universitetlərində Azərbaycan dilinin də daxil edildiyi “Çağdaş türk ləhcələri” fakültələri fəaliyyət göstərməyə başlamışdır. Hətta Qars şəhərindəki Qafqaz universitetinin Fənn-ədəbiyyat fakültəsində bir neçə ildir ki, Azərbaycan dili və ədəbiyyatı bölümü kadr hazırlığı ilə məşğul olur. Bu bölümlərdə dilimiz, ədəbiyyatımız öyrənilməklə yanaşı, bu məsələlərə aid kitablar da nəşr olunur. Təqdirəlayiq haldır ki, bölüm başqanı, dosent İlkin Qulusoy bu yaxınlarda görkəmli dövlət xadimi Nəriman Nərimanovun AMEA Füzuli adına Əlyazmalar İnstitutunun fondunda qorunan 1899-cu ildə işıq üzü görmüş “Türk Azərbaycan dilinin müxtəsər sərf-nəhvi” kitabını Ankarada “Sonçağ” nəşriyyatında nəfis şəkildə çap etdirmişdir.\nBunlar içərisində birinci kitab dərslik xarakterli bir əsərdir. Burada məqsəd oxucuda, şagirdlərdə Azərbaycan dili haqqında qısa, aydın təsəvvür yaratmaqdan ibarət olmuşdur. Məlumdur ki, hələ 1839-cu ildə məşhur M.Kazımbəy «Грамматика турецко-татарского языка» əsərinin nəşri ilə Avropa üsulunda Azərbaycan qrammatika məktəbinin əsasını qoymuşdur. Ondan sonra Həsən Vəzirovun əsəri və Əbdüssəlam Axundzadənin “Müxtəsər sərf” (1891) əsərləri nəşr olunmuşdusa da, bu əsərlər mövcud tələblərə cavab verməmişdi. Ona görə də Nərimanovun bu kitabının nəşri mövcud ehtiyacları təmin etmək məqsədinə xidmət göstərirdi. Bu əsər uzun müddət dərs kitabı kimi istifadə edilmişdir.\nDosent İlkin Qulusoy kitabın giriş hissəsində bu əsər, onun müəllifinin ədəbi-elmi irsi haqqında ətraflı bəhs etmişdir. Giriş hissədə “Türk-Azərbaycan dilinin müxtəsər sərf-nəhvi” dərsliyinin quruluşu, məzmunu əsas xüsusiyyətləri yığcam şəkildə şərh edilmişdir. Tərtibçi mətnşünaslıq elminin qayda və prinsiplərini əldə rəhbər tutaraq kitaba əsərin faksimle və transkripsiyasını da əlavə etmişdir. Bundan əlavə, kitaba əsərdə işlənmiş Azərbaycan dilinə aid sözlərin lüğəti, rusca terminlərin türkcəyə tərcüməsinin cədvəli, əsərdə işlənmiş mövzu, məfhum və qrammatik terminlərin geniş izahı verilmişdir.\nTərtibçinin də göstərdiyi kimi, 53 səhifədən ibarət olan ”Türk Azərbaycan dilinin müxtəsər sərf-nəhvi” dərsliyi öz dövrü üçün Azərbaycan dilinin öyrədilməsi və öyrənilməsi baxımından böyük əhəmiyyət kəsb edirdi. O dövrün rus elmi ədəbiyyatında Azərbaycan türkləri yanlış olaraq Qafqaz tatarları, ən yaxşı halda isə Azərbaycan tatarları adlandırılırdı. Azərbaycan maarifçiləri, təbii ki bu fikirlə razılaşa bilməzdi. Ona görə də dövrün M.Şahtaxtlı, H.Zərdabi, Ü.Hacıbəyov, N.Nərimanov kimi Azərbaycan maarifçiləri bu yanlış adlandırmanın aradan qaldırılması uğrunda mübarizə aparırdılar. Məhz buna görə N.Nərimanov kitabda türk Azərbaycan dili terminindən istifadə etmişdir. Məlum olduğu kimi, o dövrdə Azərbaycan dilinin terminologiya sistemində ənənəvi olaraq ərəb-fars mənşəli sözlər daha geniş işlənmə dairəsinə malik idi. Ona görə də N.Nərimanov kitabın adında rusca “Краткая татарско-адербейджанская грамматика” şəklində getməsinə baxmayaraq qrammatika termini əvəzinə sərf-nəhv terminindən istifadə etmişdir. Bu cür terminlərə kitabın digər bölmələrində də rast gəlirik. Kitabın 4 səhifəsi girişdən ibarətdir. Bu hissədə müəllif dil və əlifba münasibətlərindən bəhs edir. Ərəb əlifbasının Azərbaycan dilinin səs quruluşunu düzgün ifadə edə bilmədiyini vurğulayan müəllif bu dildə ərəbcədən fərqli olaraq məsələn, “s” səsinin bir hərfi işarəsi olmalıdır deyə göstərir. Fikrinə davam edərək o göstərir ki, Azərbaycan yazısını çətinləşdirən faktorlardan biri ərəb əlifbasındakı bir danışıq səsinin bir neçə hərfi işarəsinin mexaniki şəkildə tətbiq edilməsidir. Bu qayda ərəb dilinin fonetikası üçün məqbul olsa da, Azərbaycan dilinin yazı sistemi, orfoqrafiyası üçün böyük çətinliklər yaradırdı. Bu çətinlikləri təcrübədə, tədris prosesində əyani şəkildə müşahidə edən müəllif yazır: “Bu vaxtadək Türk –Azərbaycan dilində bir qayda olmadığına görə hər kəs nə tür istəyir yazır”.\nMüəllif sərf termini ilə indiki fonetika və qrammatika bölmələrini nəzərdə tutmuşdur. Bu terminlərlə yanaşı o, etimologiya və sintaksis terminlərindən də istifadə etmişdir. Fonetika və morfologiyanın etimologiya termini ilə ifadə olunması ənənəsi M.Kazımbəydən gəlməkdədir. Kazımbəy də məşhur qrammatikasında morfologiya mənasında etimologiya terminindən istifadə etmişdir. N.Nərimanov morfoloji kateqoriyaları Osmanlı qrammatikalarındakı qaydalara uyğun şəkildə vermişdir. Nitq hissələrindən ətraflı bəhs edən müəllif o dövrün ənənəsinə uyğun olaraq daha çox isim və feillər üzərində dayanmış, bu əsas nitq hissələrinin leksik-qrammatik xüsusiyyətlərini ətraflışəkildə nümunələrlə şərh etmişdir. Müəllif Osmanlı qrammatikalarında olduğu kimi, sifət və saylardan ayrıca bəhs etməmiş, onları isimlərin içərisində vermişdir. Müasir dilçiliyimizdən fərqli olaraq müəllif qoşmalardan ədavat adı ilə bəhs edir. Nişanlar başlığı altında durğu işarələrindən bəhs edir. Dərslikdə sintaksis bəhsi çox bəsitdir. Burada mübtəda, xəbər kimi cümlə üzvləri və tabeli mürəkkəb cümlə, onu əmələ gətirən baş və budaq cümlə haqqında məlumat verilir. N.Nərimanov kitabın sonunda “Təhlil” başlığı altında qrammatik təhlil haqqında belə yazır: “Dildə çap olunan mətləbləri, hekayələri və şeirləri müəllim gərəkdir, hər qaidəni şagirdlərə bəyan edəndən sonra əzbər yazdırıb təhlil edələr.” O eyni zamanda seçdiyi mətnlərdəki dil vahidlərinin qrammatik təhlil edilməsinə aid bir neçə nümunə də vermişdir (s.52) .\nOnu da qeyd etmək lazımdır ki, bu ilin aprel ayında böyük sənət fədaisinin anadan olmasının 150 ili tamam olur. Ölkə prezidenti İlham Əliyevin 14 fevral 2020-ci ildə bu münasibətlə imzaladığı sərəncamda da qeyd edildiyi kimi bu görkəmli yazıçı və dövlət xadiminin ömrünün mühüm hissəsi qəlbən inandığı və həyatının başlıca vəzifəsi sayaraq müqəddəs amala çevirdiyi xalq işi uğrunda ardıcıl mübarizələrdə keçmişdir. Nəriman Nərimanov milli maraqları daim üstün tutan rəhbər kimi taleyüklü problemlərə münasibətdə xalqımızın mənafeyini imkanlarının ən son həddinədək müdafiə etmişdir. O, keçmişimizin mədəni sərvətlərinin mühafizəsinə, ana dilinin saflığı məsələlərinə xüsusi diqqət yetirmiş, elmin, maarifin və mədəniyyətin inkişafı yolunda var qüvvəsi ilə çalışmışdır. Bu baxımdan, Qafqaz Universitetinin dosenti İlkin Qulusoyun hazırlayıb qardaş Türkiyə Respublikasının paytaxtı Ankara şəhərində nəşr etdirdiyi “Türk-Azərbaycan dilinin sərf-nəhvi” kitabı yubiley ərəfəsində nərimanovşunaslığa layiqli töhfədir.


Əsas səhifə / Xəbərlər / Azərbaycan Tibb Universitetinə qəbul olunan xarici tələbələrin sayında kəskin artım var\nAzərbaycan Tibb Universitetinin (ATU) Elmi Şurasının iclası keçirilib.\nATU-dan AZƏRTAC-a bildiriblər ki, 31 Mart- Azərbaycanlıların Soyqırımı Günü ərəfəsində keçirilən yığıncağı açan universitetin tədris və müalicə işləri üzrə prorektoru, professor Sabir Əliyev gündəliyə keçməzdən öncə bu gün haqqında iştirakçılara məlumat verib. Soyqırımı qurbanlarının xatirəsi bir dəqiqəlik sükutla yad edilib.\nSonra universitetin beynəlxalq əlaqələr üzrə prorektoru, dosent Nadir Zeynalovun “Azərbaycan Tibb Universitetinin beynəlxalq əlaqələr üzrə prorektorluğunda 2017-2018-ci tədris ili ərzində görülmüş işlərin vəziyyəti və qarşıda duran vəzifələr” barədə hesabat məruzəsi dinlənilib.\nMəruzəsində son üç ilin statistikasına istinad edən prorektor bildirib ki, universitetə 2015/2016-cı dərs ilində 179, 2016/2017-ci dərs ilində 689, 2017/2018-ci ildə isə 613 xarici tələbə qəbul olunub: “Universitetimizə daxil olan xarici tələbələrin sayının kəskin artmasının bir neçə səbəbi var, o cümlədən ATU-nun xarici ölkələrdə daha yaxşı tanınması və nüfuzunun artması, bəzi ölkələrdə (İraq) ATU-nun diplomunun dövlət səviyyəsində tanınması, ölkəmizdə olan sabitlik və əmin-amanlıq, həmçinin təhsil haqqının rəqabətli olmasıdır. Cari dərs ilində qəbul olunmuş əcnəbi tələbələrin sayının bir qədər azalması universitetimizin auditor fondunun və əcnəbi tələbələrə dərs keçən müəllimlərin sayının məhdud olması ilə bağlıdır, bu rəqəm ATU-nun tədris hissəsi tərəfindən təyin edilir. Gələcəkdə həm auditor fondu, həm də əcnəbi tələbələrə dərs keçən müəllimlərin sayının artması əcnəbi tələbələrin qəbulunun artırılmasına imkan verməlidir”.\nƏvvəlki illərdə universitetimizə daxil olan əcnəbi vətəndaşların sayının çox olmaması səbəbindən onlarla bağlı məsələlərin tez və asan həllinin mümkünlüyünə toxunan prorektor bildirdi ki, son iki tədris ilində qəbul üçün müraciət edən namizədlərin sayının artması ATU-nun buna hazır olduğunun göstəricisidir: “Belə ki, qəbul zamanı nizamsızlıq və böyük növbələr müraciət edən əcnəbi vətəndaşların haqlı narazılığına səbəb olub. Eyni zamanda, qəbul komissiyasının üzərinə böyük yük düşüb, komissiya üzvləri çətin və gərgin iş şəraitində işləməli olublar”.\nƏcnəbi vətəndaşlar və vətəndaşlığı olmayan şəxslərin ATU-ya daxil olması üçün hazırlıq kursunun təsis olunması və bu kursa qəbulun ildə iki dəfə aparılması təklifini Şura üzvlərinin diqqətinə çatdıran N.Zeynalov qeyd edib ki, bu kurs ATU-nun struktur vahidi olmayaraq Azərbaycan, ingilis, rus dili, fizika, kimya və biologiya üzrə dərslərdən ibarətdir. Kursun təşkili işinin xarici tələbələrlə iş üzrə dekanlığa, dərslərin aparılmasının isə müvafiq kafedralara həvalə edilməsi nəzərdə tutulur.\nMəruzədə əksini tapan əsas təkliflərdən biri də namizədlərin qeydiyyatının yalnız elektron şəkildə xüsusi internet portal vasitəsilə aparılması və qəbul komissiyası tərəfindən İnternet üzərindən onlayn müsahibə yolu ilə seçilməsi olub.\n2015-ci ildə 285, 2016-cı ildə 195, 2017-ci ildə isə 246 nəfərin yay istehsalat təcrübəsini xaricdə keçirməsini ATU-nun tələbələrinin beynəlxalq təcrübədən yararlanmağa marağının yüksək olması kimi dəyərləndirən prorektor onların daha çox Türkiyə və Almaniyaya üz tutduqlarını bildirib: “Belə ki, 2015-ci ildə Türkiyəyə 250, Almaniyaya 33, digər ölkələrin hərəsinə 1 tələbə, 2016-cı ildə Türkiyəyə 116, Almaniyaya 72, Polşaya 3 tələbə, 2017-ci ildə isə Türkiyəyə 106, Almaniyaya 131, digər ölkələrin hərəsinə 1-2 tələbə gedib”. O da bildirilib ki, bir çox xarici universitetlərdə tibb tələbələri üçün yay istehsalat təcrübəsi anlayışının olmaması, həmçinin xaricdə təcrübə keçmək üçün müəyyən maddi vəsaitin tələb edilməsi tələbələr üçün ciddi maneələr yaradır.\nKlinik rotasiyaların faktiki olaraq istehsalat təcrübəsini əvəz etdiyini söyləyən prorektorun sözlərinə görə, gələcəkdə ATU-nun proqramı qərb tibb təhsili standartlarına yaxınlaşdıqca mütləq yay istehsalat təcrübəsinin ləğv edilməsini də gözləmək olar.\nN.Zeynalov universitetin mübadilə proqramları üzrə fəaliyyətinə də toxunaraq qeyd edib ki, rezidentlərin mobilliyini nəzərə almasaq, bu proqramlarda iştirak edən tələbə və müəllimlərin, eyni ilə ATU-ya mübadilə üçün gələnlərin sayı azdır: “Mənim fikrimcə buna əsas səbəb universitetlər arasında olan təhsil proqramlarının çox fərqli olmasıdır. Buna görə bir çox tələbənin dərslərini eyniləşdirmək mümkün olmur. Həmçinin mübadilə ilə bağlı məsrəflərin, “Mevlana” proqramının Azərbaycan üçün tibb istiqamətinin ikinci ildir ki, bağlı olmasını, “Erasmus+” proqramının isə maliyyələşməsinin kəskin azalmasını mübadilələrin həyata keçirilməsinə əlavə maneə kimi görürəm. Buna baxmayaraq, universitetimizin tədris proqramlarının təkmilləşdirilməsi və qərb standartlarına yaxınlaşdırılmasını akademik mobilliyə qatılan tələbələrin sayının artması üçün əsas vasitənin olmasına inanıram”.\nİşlə bağlı xarici səfərlər zamanı ortaya çıxan əsas problemlərdən birinin də maliyyə çətinliyi olduğunu söyləyən N.Zeynalov gələcəkdə universitetin maddi vəziyyəti imkan verəndə əməkdaşların elmi-praktik səfərləri üçün fond yaradılmasını təklif etdi.\nRektorun tapşırığı əsasında ilk növbədə ingilis dilində tədris aparan müəllimlərin ümumi ingilis dili biliyi səviyyəsinin ölçülməsinin planlaşdırıldığını Şura üzvlərinin nəzərinə çatdıran prorektor universitetin beynəlxalq layihələrdə iştirakı, xarici universitetlərlə əməkdaşlığı, səfirliklər və missiyalarla münasibətləri barədə də ətraflı məlumat verib.